“Мин тормошта етди кеше” » «Йәшлек» гәзите | Газета «Йәшлек»\nГазета "Йәшлек" » Махсус биттәр » “Мин тормошта етди кеше”\n15.12.2016 “Мин тормошта етди кеше”\nйәки Марат Зөбәйеров гел генә күңелле йәшәйме?\nСтәрлетамаҡ башҡорт дәүләт драма театры артистары “Күңелле йәшәйбеҙ” проекты аша беҙгә күптән туғандарыбыҙ кеүек яҡын кешеләргә әйләнеп өлгөрҙө. Айырыуса бер ҡатлы студент Алмас Шәрипов ролен уйнаусы йәш актер Марат ЗӨБӘЙЕРОВТЫ һәр кем яҡын күрә. Ҡарашы, мимикаһы, хәрәкәте, ҡылыҡ-фиғеле менән образына инеп киткән Маратты етди кеше булараҡ ҡабул итеүе ауыр. Бөгөн уның менән ижад, театр һәм кино тураһында әңгәмә ҡорҙоҡ.\n– Марат, һин ҡайһы яҡ кешеһе? Артист булырға бала саҡтан хыялландыңмы?\n– Ауырғазы районының Ишле ауылынанмын. Ябай ғаиләлә тыуып үҫтем: әсәйем тәүҙә хат ташыусы, балалар баҡсаһында тәрбиәсе, аҙаҡ дауаханала ашнаҡсы булып эшләне. Атайым – ғүмере буйы механизатор булып эшләп, хөрмәт яулаған кеше. Әле икеһе лә хаҡлы ялда. Сәхнә тураһында хыялландым, тик артист булараҡ түгел. Әсәйем, йыр-моң яратҡан кеше булараҡ (ул гел гармунда уйнарға теләгән, тик хыялы тормошҡа ашмай ҡалған), биш йәшемә гармун бүләк итте. Уйнарға өйрәнеп, балалар баҡсаһында уҡ сығыш яһап йөрөнөм. Мәктәптә уҡыған саҡта инде мәҙәниәт йортонан ҡайтып инмәй торғайным. Үҙемде һәр ваҡыт музыкант итеп күрергә теләнем. Тик музыка белемем булмағас, Стәрлетамаҡ мәҙәниәт техникумының баян класына уҡырға алманылар. Кемдеңдер ҡотҡоһо менән ошо уҡ уҡыу йортоноң театр бүлегенә документтарымды тапшырҙым. Өс йыл Рафаэль Сәлих улы һәм Нәйлә Тимербай ҡыҙы Самиковтарҙа уҡып, ҡулыма “халыҡ театры режиссеры” тигән диплом алдым.\n– Белеүемсә, Өфө дәүләт сәнғәт институтының актерҙар бүлегенә кисәге мәктәп уҡыусыларын алырға тырышалар. Ә һин режиссер белеме менән актерлыҡҡа дәғүә иткәнһең...\n– Осраҡлылыҡ ярҙам итте. Техникумды тамамлағанда диплом спектаклдәрен ҡарарға сәнғәт институтының арҙаҡлы шәхесе, профессор Фәрдүнә Ҡасимова килгәйне. Ул минең уйнауымды күреп, үҙҙәренә имтихан бирергә саҡырҙы. Ошо осрашыу, саҡырыу булмаһа, үҙем ғүмерҙә лә институтҡа уҡырға барырға батырсылыҡ итмәҫ инем, моғайын. Тыуған ауылыма ҡайтып, мәҙәниәт йортонда эш башларға уйлай инем. Ә саҡырыу булғас, ҡуш ҡуллап риза булдым һәм диплом алыу менән Өфөгә сығып киттем. Бәхетемә күрә, Стәрлетамаҡ театры өсөн Фәрдүнә Ҡасим ҡыҙы йыйған махсус төркөмгә эләктем. Тәнҡитте ҡабул итергә, үҙ өҫтөңдә эшләргә, губка кеүек һәр дәресте күңелгә һеңдерергә өйрәтте ул. Сәхнәлә эшләү бәхетем өсөн ошо шәхескә рәхмәтлемен.\n– Ә Фәрдүнә Ҡасим ҡыҙын ниндәй ролде уйнауың әсир итте?\n– Диплом спектаклендә Мостай Кәримдең “Салауат” трагедияһында төп ролде тапшырғайнылар.\n– Һине “зәңгәр экран” аша “Күңелле йәшәйбеҙ” проектында гел комик образда күреп өйрәнгәнбеҙ. Салауат ролендә күҙ алдына килтереүе ауырыраҡ...\n– Ысынлап та, актерҙы бер типтағы ролдәрҙә йыш күреү уның башҡа образдарҙа уйнауын ҡабул итеүгә ҡамасаулай. Үҙемде төрлө яҡтан һынағым килә, етди йәки лирик ролдәрҙе лә уйнай алам.\n– һин тормошта ла шаян кешеме?\n– Юҡ. Тормошта ситтән күҙәтеүсе, етди, шау-шыуҙы яратмаған, оялсан кешемен. “Һин бит артист, һөйлә әле берәй анекдот!”– тиһәләр, үҙемде ҡайҙа ҡуйырға белмәйем. Иғтибар үҙәгенән ҡасырға тырышам. Магазинда, дауаханала күптәр ниндәйҙер шаяртыуҙар, алдашыуҙар менән сиратһыҙ үтеп китә, ә мин, киреһенсә, танымаһалар ярар ине, тип шым ғына ултырырға тырышам. Ә сәхнәлә рәхәтләнеп, донъямды онотоп шаярам, уйнайым. Тормошта талантымды бер осраҡта ҡулланам: балалар менән уйнағанда. Туғандарым, үҙемдең улдарым булһынмы, хатта таныш булмағандар менән дә, эт, бесәй, маймыл кеүек ҡыланып, бергә шаярып, уларҙың күңелен асам.\n– Ә балалар менән эшләргә, улар өсөн ниндәйҙер театр студияһы асырға теләгең юҡмы?\n– Минең бит режиссер тәжрибәм юҡ, уҡып бөтөүемә лә ун йылдан ашыу ваҡыт үтте. Актер булараҡ үҙемде тапҡанмын. Шуға күрә балалар менән эшләргә ҡурҡам. Бәлки, мин уның талантын аса алмаҫмын йәки дөрөҫ йүнәлеш бирмәҫмен. Был – оло яуаплылыҡ. Ә инде ниндәйҙер ярҙам кәрәкһә, баш тартмайым. Уҡыған саҡта мәктәптәргә, халыҡ театрҙарына ҡулдан килгән тиклем ярҙам күрһәтергә тура килде.\n– Хәҙер күп йырсы, артист табынсы (тамада) булып, өҫтәмә килем ала. Был эш ҡулыңдан килер инеме?\n– Моғайын, булдыра алыр инем. Театрҙа, Аллаға шөкөр, ролдәрем күп, сәхнәлә йыш уйнайым. Шуға күрә өҫтәмә эш менән шөғөлләнергә ваҡытым етмәй. Ике кәмәнең ҡойроғон тотоп булмай. Миндә яуаплылыҡ тойғоһо көслө, булыр-булмаҫ итеп күп эшләгәнсе, матур итеп бер эште атҡарам.\n– Бөгөн исем алыу өсөн ҡайһы бер ижад кешеләре ниндәй генә интрига ҡормай...\n– Мин ҡайҙалыр уҡығайным: актерға юғары исем бирелә икән, тимәк, уға театрҙан китергә ваҡыт еткән. Ижад кешеһе исем алған һайын ҡәнәғәтлек тойғоһо кисерә, ауырая. Бәлки, ауылдаштар, туғандар алдында йөҙ ҡыҙартмаҫ өсөн, хаҡлы ялға китер алдынан тәҡдим итһәләр, баш тартмаҫмын. Ә әлегә мин йәш, дәртле, көслө, исемдәр кәрәкмәй. Тамашасылар һөйөүе – иң юғары баһа. Мине икенсе нәмә борсой: ауылдаштарым, таныштарым сәхнәлә уйнауымды күргәне юҡ. Элек гастролдәргә йөрөгән актерҙарҙы бөтә республика, күрше төбәктәр кешеләре белгән. Әле үҙебеҙҙе халыҡҡа барып етмәгән кеүек тоям.\n– Тимәк, элекке кеүек, 30 – 40 көнлөк гастролдә йөрөргә теләйһең?\n– Айлап булмаһа ла, райондарға аҙналап йөрөүҙән баш тартмаҫ инем. Ғаиләмде яратам, күрмәй торһам, һағына башлайым. Өлкән быуын артистары һөйләгәнсә, балаларҙы эйәртеп, аслы-туҡлы йөрөтөргә лә риза булмаҫ инем. Улдарымдың мөмкин тиклем уңайлыҡта үҫеүен теләйем.\n– Ҡатының ниндәй һөнәр кешеһе? Уның менән ҡайҙа таныштығыҙ?\n– Ауылға ҡайтҡан саҡта, аяғымды ауырттырып, район дауаханаһына эләктем. Римма шәфҡәт туташы булып эшләй ине, шунда таныштыҡ. Бер йыл дуҫлашып йөрөп ғаилә ҡорҙоҡ, ике улыбыҙ үҫә. Бер-беребеҙгә ышанып, хөрмәт итеп, яратып йәшәйбеҙ. Ҡатыным һөнәремдең үҙенсәлектәрен аңлап ҡабул итә, шуғалыр ҙа өйҙә көнләшеү сәбәпле тауыш-тартыш сыҡҡаны юҡ. Ул уйнағанымды ярата, театрға йыш йөрөй.\n– Таныштарың араһында һинең һөнәреңде етди ҡабул итмәүселәр осраймы?\n– Эйе, бигерәк тә ауылдаштарым араһында. “Күңелле йәшәйбеҙ” проекты эфирға сыҡҡансы: “Ҡайҙа эшләйһең әле? Ә-ә-ә, әртис! Йә, берҙе йырлап ебәр! Как йырламайһың? Бейемәйһең дәме? Улайһа, шиғыр һөйләп күрһәт инде!” – тигән һөйләшеүҙәр булғыланы. Спектаклдәрҙә йырларға ла, бейергә лә тура килде, тик бер ваҡытта ла йырсы йәки бейеүсе булараҡ сығыш яһаманым. Ауыр була торғайны, ояла инем. Хәҙер инде хәл бөтөнләй үҙгәрҙе, “зәңгәр экран” аша нисек уйнауымды күреп, һоҡланыуҙарын белдерә башланылар. Минең осраҡта камера тылсымлы таяҡ ролен уйнаны.\n– Күңелеңә театр яҡынмы әллә кино сәнғәтеме?\n– Театр. Спектаклде сәхнәгә сығарыу процесы оҡшай, уйнарға яратам. Ә үҙемде фильмдарҙа ҡабул итә алмайым, ҡарамаҫҡа тырышам. Әммә тәжрибә туплау йәһәтенән бер ваҡытта ла кинола төшөүҙән баш тартмаясаҡмын. Спектаклде ун йыл уйнарға мөмкин, ошо ҡала, яҡын-тирәләге райондар халҡы һине ҡарай, һирәкләп гастролгә сығабыҙ. Ә киноға бер тапҡыр төшәһең, бөтә ил ҡарай ала. Был йәһәттән Руслан Юлтаевтың беҙҙең театрға эшкә килеүе актерҙар өсөн отошло булды. Ул театрҙы тағы ла юғары күтәрҙе, уның ярҙамы менән актерҙар киң танылыу яуланы.\n– Үҙеңде башҡа һөнәрҙә һынап ҡарағың килмәйме?\n– Мин сәхнәнән башҡа ерҙә эшләй алмаҫ инем. Күңелем дә ятмаҫ, ҡулымдан да килмәҫ. Тик һәйбәт актер булыу өсөн үҫергә, һәр ваҡыт өйрәнергә кәрәк. Ул йәһәттән Стәрлетамаҡ ҡалаһы бәләкәй: рус театры һәм беҙ. Баш ҡалабыҙҙың, Татарстандың, Мәскәүҙең театрҙарына йөрөп, үҙем өсөн яңылыҡтар асҡым килә. Төрлө быуын артистарының уйнағанын ҡарау ҙа – оло мәктәп. Төрлө режиссер менән эшләргә теләгем бар. Өйрәнергә, үҫергә тигән маҡсат ҡуйғанмын.\n– Артист булыр өсөн ниндәйҙер батырлыҡ яһарға тура килдеме?\n– Батырлыҡ тип әйтмәҫ инем, ә ҙур тырышлыҡ яһаным. Мин, татар телле ауылда тыуып үҫкән кеше, мәҙәниәт техникумында ла, сәнғәт институтында ла башҡорт төркөмөндә уҡыным. Шуға күрә тырышып-тырмашып телде өйрәндем. Миңә еңел булһын өсөн хатта атай-әсәйем дә өйҙә башҡортса һөйләшергә тырышты. Ярты китапхананы уҡып бөттөм, шиғырҙар ятланым, әммә матур итеп һөйләшергә, башҡортса фекер йөрөтөргә өйрәндем. Хәҙер инде малайҙарым менән бергә уҡыуҙы дауам итәм.\n– Һине хәҙер тамашасы “Күңелле йәшәйбеҙ” тапшырыуынан Алмас булараҡ белә. Бер үк типаж үҙеңә “йәбешер” тип ҡурҡмайһыңмы? Тамашасы өйрәнеп китер ҙә, етди ролдә ҡабул итә алмаҫ...\n– Ҡурҡам. Дөрөҫөн әйткәндә, алты йыл буйы бер үк типажда уйнау ялҡыта. Минән алда күҙҙәр, мимика эшләй башлай. Тамашасылар шуға ҡарап, мине таный. Инде йәшем дә бара, студент роле миңә хас булмай башланы. Шуға күрә ваҡытлыса был проект туҡталды. Руслан Юлтаев беҙҙе икенсе яҡтан күрһәткән фильмдар, сериалдар төшөрөргә тотондо. Минең өсөн дә яңы ролдәр бар. Киләсәктә тамашасы бөтөнләй башҡа образда күрер тип ышанғы килә.


Башҡортостан Ауыл хужалығы министрлығы «Ауылда эш күп» акцияһын башлап ебәрҙе\n20 Апрель 2020, 16:40\nБөгөн Башҡортостандың ауыл хужалығы предприятиеларына 1,5 меңдән ашыу эшсе кадр, шул иҫәптән 477 механизатор, 215 водитель, 101 үҫемлекселек белгесе, 184 малсы, 214 машина менән һауыу операторы, 186 комбайнсы кәрәк.\nШуға күрә республика Ауыл хужалығы министрлығы #ауылдаэшкүп флешмобын башлап ебәрҙе. Был — эш эҙләгәндәргә ауылда, ысынлап та, эш бар икәнен күрһәтеү ысулы. Акция барышында аграр предприятие вәкилдәре #ауылдаэшкүп хештегы ҡуйылған фотоһүрәттәре менән бүлешә, үҙҙәренең вакансиялары, хеҙмәт шарттары һәм тәҡдим ителгән льготалар тураһында яҙмалар урынлаштыра.\nРеспублика аграр ведомствоһының матбуғат хеҙмәтендә белдереүҙәренсә, акцияға тәүгеләрҙән булып «Таврос» компанияһы ҡушылды. Уларҙың «Башҡортостан ит компанияһы» яуаплылығы сикләнгән компанияһына ветеринар, агроном, малдарҙы тәрбиәләү операторы талап ителә. Компания вәкилдәре тотороҡло хеҙмәт хаҡы, ҡайнар аш, һөнәр буйынса белем алыу, карьера төҙөү мөмкинлеге вәғәҙәләй.\n"Башинформ". Фото: Башҡортостан Республикаһы Ауыл хужалығы министрлығының матбуғат хеҙмәте.


Кесе лейтенант Ғибәҙуллиндың фронт һәм хеҙмәт батырлыҡтары\n19 Апрель 2018, 17:48\n1945 йыл беҙҙән алыҫайған һайын, арабыҙҙағы Еңеү һалдаттары менән тыл хеҙмәтсәндәре сафы ла һирәгәйә бара. Беҙ, Бөйөк Еңеү вариҫтары, Тыуған илебеҙ һалдаттарының хәрби батырлығы, тыл хеҙмәтсәндәренең героик хеҙмәте алдында баш эйәбеҙ. Яңы Мөслим ауылында тыуып үҫкән Мулланур Хәбиб улы Ғибәҙуллин тураһында бөгөн хәтирәм.\nӘле һуғышҡа тиклем үк Мулланур ағай Мөслим ҡыҙы Менәүәрә Басирова менән таныша. Һуғышҡа тиклемге йәштәргә күңел асыу форсаты бик аҙ була: һирәк-һаяҡ клубта кино, концерт йәки спектакль ҡуялар. Был парҙы йыр-моңға һөйөү берләштерә, татар халыҡ йырҙарын улар бик матур башҡара торған була. Менәүәрә апай йырсы булып дан тота, халыҡ уны “Соколовка һандуғасы” тип йөрөтә (Соколовка – Яңы Мөслимдең бер өлөшө).\nАйырылышыу мәле етә. Менәүәрә апай йәрен һуғыштан көтөп алырға һүҙ бирә, ә Мулланур ағай: “Көт мине, мин ҡайтырмын”, – ти һәм вәғәҙәһен үтәй.\n1942 йылдың йәйенән йыл һуңына тиклем уға һуғыштың иң ҡыҙыу участкаһында, Сталинград фронтында һуғышырға тура килә. Үҙен инициативалы һәм ҡыйыу итеп күр-һәткән уҡсылар бүлеге командиры М. Х. Ғибәҙуллин Сталинград фронтының 21-се армияһы ҡарамағындағы ҡыҫҡа сроклы офицерҙар курсына ебәрелә. Өс айҙан ул инде Көньяҡ-Көнбайыш фронтының 67-се гвардия уҡсылар дивизияһы взводы менән командалыҡ итә. Йәнә һуғыштың ҡыҙыу барған ере, атаҡлы Курск Дуғаһы. Командование тарафынан лейтенант Ғибәҙуллиндың взводы алдына дошман доты һаҡлаған стратегик мөһим позицияны алыу бурысы ҡуйыла. Минометтар һәм пулеметтар яуҙырған ҡаты ут аҫтында яугирҙар шыуышып үлем зонаһын үтеп китә һәм дошманға һөжүм итә. Задание үтәлә! Взводтан бик аҙҙар тере ҡала, ә командир үҙе яраланып, лазаретта ғына аңына килә. Был алыш өсөн Мулланур Хәбиб улы Ҡыҙыл Йондоҙ ордены менән наградлана. Совет ғәскәрҙәренең Курск һуғышындағы еңеүен ул 1943 йылдың 5 авгусында госпиталдә ишетә, Орел һәм Белгород ҡалаларын азат итеү хөрмәтенә тәүге салют яңғырай.\nАлған яралары уға фронттағы хеҙмәтен дауам итергә бирмәй, ул НКВД ғәскәрҙәренә, айырыуса мөһим предприятиеларҙы һаҡларға ебәрелә, уҡсылар взводы командиры, шунан гарнизон начальнигы булып хеҙмәт итә.\n1946 йылдың февралендә Мулланур ағай ҡайтып төшә, бында уны әсәһе, ҡустылары һәм, әлбиттә, ярат-ҡан ҡыҙы көтә. Тылдағыларға ла ауыр була. Һуғыш ауыл хеҙмәтсәндәренән ҙур фиҙаҡәрлек талап итә. Трудодендәрҙең мотлаҡ минимумы йылына өс йөҙ көнгә тиклем арттырыла. Колхоз-совхоздарҙың продукциялары тулыһынса һәм бушлай тиерлек дәүләткә тапшырыла. Колхозсылар йорт яны участкалары иҫәбенә генә иҫән ҡала, уларына ла һалымдар һалына, төрлө йыйымдар түләтелә. Крәҫтиәндәрҙең көстән тыш тырышыуы армияны аҙыҡ-түлек, ә сәнәғәтте сеймал менән тәьмин итергә мөмкинлек бирә.\nМенәүәрә апай тотош һуғыш дауамында колхозда эшләй һәм Мулланур ағайҙы көтә. Ябай ғына итеп туй яһайҙар. Мулланур Хәбиб улы тейешле отпускыһын да алып тормай Жданов исемендәге колхозда эшкә тотона. Башта – ҡабул итеү пункты мөдире, шунан бригадир, рәйес урынбаҫары булып. Артабан эшләү өсөн белеме етмәй, һәм партия райкомы ҡарары буйынса уны Өфөгә уҡырға ебәрәләр. Кәрәкле белемгә эйә булғас, 1952 йылдың октябренән колхоз рәйесе булып эшен дауам итә. Ул эшләгән дәүерҙә Жданов исмендәге колхоз һөт, ит, иген етештереүҙә, матди-техник ҡиммәттәрҙе арттырыуҙа шаҡтай уңыштарға ирешә. Хеҙмәт батырлығы өсөн Мулланур Хәбиб улы 1971 йылда Ленин ордены, “Хеҙмәт батырлығы өсөн” миҙалы менән бүләкләнә, 1983 йылда уға “БАССР-ҙың атҡаҙанған ауыл хужалығы хеҙмәткәре” исеме бирелә. Тик, әгәр ғаиләһендә ышаныслы тыл, ҡатыны терәк булмаһа, ул шундай уңыштарға ирешә алыр инеме икән?! Ғибәҙуллиндар ғаиләһендә 10 бала тәрбиәләнгән, 1960 йылда Менәүәрә Дәүләт ҡыҙына “Герой-әсә” исеме бирелә. Бөтә балалары ла йәмғиәттең лайыҡлы ағзалары булып үҫкән, төрлө һөнәрҙәр алған. Улар араһында медицина хеҙмәткәрҙәре лә, уҡытыусылар, тәрбиәселәр, бухгалтерҙар, водителдәр ҙә бар. Йыр-моң яратыу ата-әсәләренән уларға ла тапшырылған. Ғибәҙуллиндарҙың тарихы бына шундай! Былтыр Менәүәрә апай 90 йәшлек юбилейын билдәләне. Уға ныҡлы һаулыҡ һәм тыныс ҡартлыҡ теләйбеҙ!\nОло Ыҡтамаҡ ауылы.


Сәсеү эштәре, буласаҡ уңыш һәм икмәккә хаҡтар тураһында\nОшо көндәрҙә "Башинформ" агентлығында Башҡортостан ауыл ху жалығы министрының үҫемлекселек буйынса урынбаҫары Артур Ноғманов ҡатнашлығында үткән матбуғат конференцияһында\nошо һәм башҡа көнүҙәк һорауҙар тураһында һүҙ барҙы.\nАуыл халҡы өсөн ҡыҙыуҙарҙан булған сәсеү кампанияһы быйыл\nартыҡ ҡыйынлыҡтар тыуҙырманы. Башта күҙаллауҙарҙы өмөтлө\nтип әйтеүе ҡыйын ине, әлбиттә, әммә улар, бәхеткә ҡаршы, тормошҡа ашманы. Ул ғына ла түгел, быйыл крәҫтиәндәр сәсеү\nэштәренә ғәҙәттәгегә ҡарағанда ун көнгә һуңыраҡ төшһәләр ҙә , барлыҡ эштәрҙе үткән йылдағыға ҡарағанда иртәрәк тамамланы . Ноғмановтың һүҙҙәре буйынса, башта һауа торошо "сюрприздарын\nйәлләмәне". Һуңынан, май айында, игенселәр күптән инде әтер ләмәгән эҫе көндәр торҙо.\nЯмғырҙар, һауаның йылы торошо - былар барыһы ла сәсеү\nбарышына ыңғай йоғонто яһай, әлбиттә. Шытым бар ерҙә лә тип\nәйтерлек матур сыҡты, һәм бөгөн үк республикала быйыл уңыш буласаҡ тип ышаныс менән әйтергә мөмкин.\nДөрөҫ, матбуғат конференцияһы ҡунағы уңыш буйынса конкрет\nһандар әйтергә ҡыйынһынды, үҙе әйтмешләй, "күҙ тейеп ҡуймаһ ын". Хәйер, бер нисә тапҡыр өҫтәлгә шаҡып алғас, Артур Ноғманов мал аҙығы культураларынан ниндәй уңыш көтөлөүен әйтергә булды. Иң мөһиме, уларҙы дөрөҫ әҙерләү. Барлыҡ шарттарҙы ла һаҡлаған осраҡта бик яҡшы сифатлы һәм арзан мал аҙығы әҙерләргә мөмкин. Ә мал аҙығы - ул инде ярты эш тигән һүҙ. Йәғни ит, һөт, сыр, колбаса, төрлө деликатес һәм башҡа эшкәртеү продукттары менән тәьмин ителәсәкбеҙ.\nХәйер, икмәк йәһәтенән дә проблемалар булырға тейеш түгел .\n- Беҙ йыл да Башҡортостанда йәшәүсе һәр кеше башына кәм\nтигәндә бер тонна иген әҙерләп ҡалырға тырышабыҙ, - ти Арту р Хисмәтулла улы, - был ауыл хужалығы уңышының үҙенсәлекле барометры тип әйтер инем мин. Беҙҙең республикала һәр ваҡыт һигеҙ айлыҡ иген запасы ҡала, ә Рәсәйҙә был күрһәткес бары ике ай ғына тәшкил итә.\nКеше башына бер тонна! Был бик күп тип әйтерһегеҙ. Шунда уҡ был сағыштырмаса күрһәткес булыуын әйтеп үтәйек: бер кем дә йылына бер тонна иген ашап бөтөрөргә һәләтле түгел. Был һанға 200 килограмм иген инә ( уны беҙ икмәк, туҡмас һ. б. формала ҡулланабыҙ), ҡалғаны - малсылыҡ продукцияһы.\nИкмәк тураһында һүҙ сыҡҡас, журналистар икмәк изделиелары на хаҡ артыу кеүек көнүҙәк һорауҙы ла иғтибарһыҙ ҡалдыра алм аны. Һуңғы ике - өс аҙнала ғына ла улар 50 - 90 тингә артты.\nАсыҡланыуынса, "икмәк" һорауы - Башҡоротстандың баш агрономы өсөн дә "баш ауырыуы" булып тора икән.\n- Икенсе сортлы икмәктең бер килограм буханкаһы ни өсөн 1 3 һум торғанын мин үҙем дә аңламайым, - тине Артур Хисмәтулл а. - Икмәк бешереүселәр көҙөн - ҡышын беҙҙән һатып алған иге нгә хаҡ үҙгәрмәне бит. Беҙҙең иҫәпләүҙәр буйынса, икмәктең "кирбесе" өс һум 80 тиндән дә артмаҫҡа тейеш!\nМинистр урынбаҫары башҡа продукттарға ҡуйылған хаҡтар\nменән дә риза булмауын белдерҙе.\n- Бөгөн ярты литр ҡуйыртылған һөттө магазиндарҙа 14 һум 5 0\nтингә һаталар, ауыл халҡынан иһә литрын күп тигәндә биш һум ға алалар - был ғәҙел түгел, - тип дауам итте Артур Ноғманов . - Баҙарҙа иттең килоһы йөҙ һумдан ашыу, крәҫтиәндән уны иң күбе 60 һумға һатып алалар.\nБыл һорауҙы асыҡлар өсөн Артур Ноғманов БР Прокуратураһы , етештереүселәр һәм әйтелгән мәсьәләгә ҡыҫылышы булған башҡа хеҙмәт вәкилдәрен саҡырып матбуғат конференцияһы үткәрергә тәҡдим итте.


Милли проектҡа ярашлы, һаҡсыл етештереү нигеҙҙәре буйынса сираттағы белем биреү тренингы үтте\n29 Август 2019, 10:45\n“Хеҙмәт етештереүсәнлеге һәм мәшғүллеккә ярҙам” милли проектына ярашлы, һаҡсыл етештереү нигеҙҙәре буйынса сираттағы белем биреү тренингы үтте.\nБилдәле булыуынса, республикала был милли проект ҡуйған бурыстарҙы үтәүгә ҙур иғтибар бүленә. Мәҫәлән, уға ярашлы 2024 йылға тиклем сеймал булмаған тармаҡтарҙа хеҙмәт етештереүсәнлеген утыҙ процентҡа арттырыу талабы ҡуйылды. Республиканың иҡтисади үҫеш министрлығында әйтеүҙәренсә, был проектҡа федераль үҙәктән 112,5 миллион һум бүленәсәк. Унда 196 предприятие ҡатнаша, 50-һе – быйыл уҡ.\n“Хеҙмәт етештереүсәнлеген күтәреү тураһында һөйләгәндә, күптәр үҙҙәрен күберәк эшләргә мәжбүр итәсәктәр, аҙаҡ ҡыҫҡартасаҡтар тип уйлай. Улай түгел. Асылда, хеҙмәт етештереүсәнлеген күтәреүҙең маҡсаты – кешеләрҙе кәрәкмәгән эштәрҙән азат итеү. Берәү ҙә эшселәрҙе ҡыҫҡартырға йыйынмай. Киреһенсә, предприятиелар үҫеш аласаҡ”, – тине Башҡортостан Башлығы вазифаһын ваҡытлыса башҡарыусы Радий Хәбиров үҙенең сығышында.\nҺаҡсыл етештереү нигеҙҙәре буйынса үткән сираттағы тренингта республиканың хеҙмәт етештереүе тармағындағы төбәк компетенциялар үҙәге белгестәре милли проектта ҡатнашҡан “Лайнер” предприятиеһы эш төркөмө менән осрашты. Улар милли проекттың маҡсаттары, бурыстары, төп этаптары, тормошҡа ашырылыу ваҡыты тураһында һөйләне, “Һаҡсыл етештереү нигеҙҙәре” тигән темаға тренинг уҙғарҙы, предприятие хеҙмәткәрҙәрен ҡыҙыҡһындырған һорауҙарға яуап бирҙе.\n“Лайнер”ҙа был дәрестә өйрәнгән төп алымдарҙы тиҙҙән ҡуллана башлаясаҡтар. Етештереү системаһын заманса үҙгәртеү предприятиеға иҡтисад баҙарында конкурентлыҡты арттырыу мөмкинлеген бирәсәк.


Башҡорт мәҙәниәтенең күренекле вәкиле Мәсәлим Мөшәрәп\nулы Вәлиев 1888 йылдың 7 апрелендә Ырымбурҙа үҙешмәкәр музы кант ғаиләһендә донъяға килә. 14 йәшенән атаһының инструменттар ансамблендә уйнай, үҙаллы музыкаль белемгә эйә була. Музыкант булып формалашыуы нда Ҡыҙыл Армия сафында хеҙмәт итеүе лә ҙур роль уйнай - Төр көстан фронты Беренсе армияның сәйәси бүлегендә капельмейстер була. 1922 йылда Ыры мбурға ҡайта, симфоник оркестрҙа уйнай, композитор булараҡ та көсөн\n1932 йылдан алып Вәлиев Өфөлә йәшәй. М. Ғафури исемендәге\nБашҡорт академия драма театрының музыка бүлегенә етәкселек итә, 20 с пектаклгә көй яҙа. Вәлиев - "Һаҡмар" тип исемләнгән тәүге башҡорт опе раһының авторы (С. Мифтахов һәм М. Хәй либреттоһы). Уның пре мьераһы 1940 йылдың 3 февралендә була.\nБөйөк Ватан һуғышы йылдарында композитор бер нисә патриот ик соло һәм хор әҫәре, Башҡорт кавалерия дивизияһы яугирҙары\nөсөн йыр - листовкалар ижад итә."Шәүрә" операһын яҙа. Башҡ орт професиональ композиторҙарының береһе Мәсәлим Вәлиев баш ҡорт шағирҙары шиғырҙарына йөҙҙән ашыу йыр һәм романс, төрлө\nинструменттар өсөн 60 - тан ашыу пьеса ижад итә. Ул Башҡортостан Композиторҙар союзына нигеҙ һалыусыларҙың береһ е.\nМәсәлим Вәлиев 1956 йылдың 2 ғинуарында вафат була.\nКомпозиторҙың тыуыуына йөҙ йәш тулыуын билдәләгән көндәр ҙә ул йәшәгән йорт бинаһында башҡорт һәм рус телдәрендә "Был йортт а 1940 - 1956 йылдарҙа башҡорт профессиональ музыка сәнғәтенә нигеҙ һ алыусыларҙың береһе, БАССР - ҙың атҡаҙанған сәнғәт эшмәкәре Мәсәлим Мөшәрәп улы Вәлиев йәшәне (1888 - 1956)" тип яҙылға н мәрмәр таҡтаташ асыла. 1936 - сы йылғы фото: Мәсәлим Вәлиев ( икенсе рәт, уртала).


Барыһын да һыйындырған Урал...02.11.2018\nМилләттәр дуҫлығы – яҡты киләсәккә асҡыс\nУрал – уртаҡ йортобоҙ. Ниндәй генә халыҡ вәкилдәре йәшәмәй унда! Силәбелә үткән “Урал – беҙҙең уртаҡ йортобоҙ” өлкә-ара балалар фестивалендә быға йәнә бер ҡат инандыҡ. Сарала төрлө милләттәрҙең мәҙәниәте сағылыш табыу менән бер рәттән, улар араһында дуҫлыҡ күпере лә һалынды.\nАҫылташтар йыйылған ерҙә\nБыл ҙур сара – Президент грантын алған “Башҡорт халыҡ үҙәге” Силәбе өлкә йәмәғәт ойошмаһы вәкилдәренең хеҙмәт емеше. Берләшмә рәйесе Венера Аҡмөхәмәтова фестивалде үткәреүгә күп көс һалған, сара барышында ла ул бер минут та тик торманы. Конкурсҡа килгән балалар иртә менән Суғояҡ күле буйында урынлашҡан “Муйылҡай” сәләмәтлек үҙәгенә йыйылды ла фестивалдең гала-концертына әҙерләнә башланы. Пласт, Копейск ҡалаларындағы балалар йорттары тәрбиәләнеүселәре тарафынан ойошторолған күргәҙмәләр эшләне.\nҺайлап алыу турын үткәндәр ҡатнашлығындағы гала-концертты “Палитра” өлгөлө халыҡ бейеүҙәре ансамбле асты. Башҡорт, рус, татар, ҡаҙаҡ, ҡалмыҡ һәм башҡа милләттәр кейемендә сәхнәлә орсоҡтай өйөрөлгән ҡыҙ һәм малайҙарға ҡарап, тамашасылар Уралдың ысын мәғәнәһендә күп милләтле уртаҡ төйәк булыуына йәнә бер ҡат ғорурлыҡ тойғоһо кисергәндер.\n“Паспорту” шоу-дуэтының һәм “Энджел” вокаль ансамблдәренең моңло йырҙарынан һуң һүҙ урындағы Хөкүмәттең йәмәғәт бәйләнештәре идаралығы етәксеһе Дмитрий Семеновҡа бирелде, ул йыйылған халыҡты Силәбе өлкәһе губернаторы Борис Дубровский исеменән сәләмләне.\n– Мәҙәниәт, үҙенсәлекле йолалар, Силәбе өлкәһендә, Көньяҡ Уралда йәшәгән төрлө халыҡтарҙың дуҫлығы – беҙҙең оло хазинабыҙ, – тине ул. – Аҫылташтар менән тулы бөгөнгө залыбыҙ.\nАртабан фестивалде “Йәшлек”, “Бала саҡ” бейеү коллективтары дауам итте. Силәбе өлкәһе башҡорттарының һөйләше генә түгел, йыр-бейеүе лә беҙҙекенән айырыла икән. Әммә һәр береһенән ихласлыҡ, тамырҙарыбыҙға ҡарата хөрмәт тойғоһо аңҡый. “Тамсылар” коллективы “Башҡорт балы” бейеүен өҙә баҫҡанда, кескәй генә булыуҙарына ҡарамаҫтан, ташып торған дәрттәренә бер һоҡландырһа, башҡорт милли кейеме, ҡамсат бүрек кейгән өс бәләкәй малайҙың “Любизар”ҙы йырлап ебәреүе тағы ла хайран итте. Данил Ғирфанов, Рауил Ғәлиев һәм Айҙар Копчев “Өс таған” төркөмөндә дүрт йәштән үк шөғөлләнә, төрлө конкурстарҙа еңеү яулай икән. Быйыл яҙ Екатеринбург ҡалаһында үткән “Ватандың ул һәм ҡыҙҙары” Бөтә Рәсәй хәрби-патриотик йыр бәйгеһендә ошо уҡ “Любизар” менән алтын миҙалға лайыҡ булғандар.\n“Палитра” өлгөлө бейеү коллективы солисы Ренат Хәлиловтың “Һунарсы” башҡорт бейеүен айырыуса йылы ҡаршы алды тамашасы, тын да алмай ҡараны. Шулай уҡ ҡаҙаҡ, корей, сиған бейеүҙәре лә ихлас ҡабул ителде. Йырсылар ҙа ҡалышманы: Наил Байымов “Эх, һеҙ, матур ҡыҙҙар!” тип сағыу тауышы менән иғтибарҙы йәлеп итһә, Руфина Сәхәеваның:\n“Ожмах кеүек тыуған еребеҙҙә\nБәхет өсөн тағы ни кәрәк?” –\nтип саф башҡортса йырлауы күңелгә майҙай яғылды. Владислав Швецов бәрхәттәй баритон тауышы менән инглизсә “Нью-Йорк”ты башҡарҙы; “Йәйғор” вокаль ансамбле Владимир Шаинскийҙың йырҙарынан попурри яңғырағанда, уларға бар зал ҡушылды, кескәй тамашасылар айырыуса кинәнде.\nСараға саҡырылған мәртәбәле ҡунаҡтар араһында Силәбе өлкәһе Йәмәғәт палатаһы ағзаһы, урындағы башҡорт ҡоролтайы рәйесе урынбаҫары Наил Шәйҙуллин да бар ине.\n– Сараның төп маҡсаттарының береһе – төрлө милләт балаларына бар кешеләрҙең дуҫ, татыу йәшәргә тейешлеген, милләт-ара ыҙғыштарға юл ҡуймау зарурлығын аңлатыу. Өҫтәүенә бындай байрамдарҙа мәҙәни кимәл дә арта, йәш быуын вәкилдәре үҙҙәрен күрһәтергә өйрәнә, – тине ул.\nАртабан Силәбе ҡалаһының ҡурайсылар ансамбле залды ҡурай моңона күмде, тора-бара уға һыбыҙғы һәм ҡумыҙ ҙа ҡушылып, балаларҙың сығышын йәмле, йәнле итте. Етәкселәре Радик Заһиров әйтеүенсә, ансамбль ун йылдан ашыу эшләй, унда 8 – 18 йәшлек ҡырҡтан ашыу бала шөғөлләнә.\nГала-концерт һуңында бар ҡатнашыусылар ҡулға-ҡул тотоношоп, концерт залын уратып тороп баҫты. Башҡорт, татар, ҡаҙаҡ, рус, мордва һәм башҡа милли кейемдәрҙән күҙ ҡамаша, һәр бала йөҙөндә – ихлас йылмайыу. Халыҡтар дуҫлығына бынан да уңышлыраҡ миҫал бармы икән?..\n“Изге кино” изге эштәр ҡыла\nФестивалдең икенсе көнөндә “Изге кино” балалар киностудияһы тарафынан төшөрөлгән фильмдар күрһәтелде. Улар ярайһы күп, һәр береһе Силәбе өлкәһенең теге йәки был ҡалаһына арналған. “Изге кино”ның үҙенең тарихына килгәндә, бындай проект төҙөү уйы етәксе Ольга Малахованың күңелендә күптән йәшәп килгән була. Балаларҙың белемен тап киноиндустрия юлы аша байытыу теләгенән тотона ул был эшкә.\nЙәш быуын вәкилдәре был киностудияла шөғөлләнеп, бер-береһенә Ватанға булған мөхәббәтен, уның тарихи мәлдәрен үҙҙәренсә, балалар телендә, еткерә ала, – ти ул.\nӘйткәндәй, “Изге кино”, Силәбенең элекке башҡорт ерҙәре булыуын билдәләп, киләһе фильмын башҡорт телендә төшөрөргә йыйына. Ул шулай уҡ күлдәр хаҡындағы риүәйәттәргә бағышланасаҡ.\nБала саҡта бөтәһе лә ҡыҙыҡ, ә ҡатнашҡан һәр сара хәтерҙә оҙаҡҡа (ғүмерлеккә булмаһа әле) уйылып ҡалыусан. “Урал – уртаҡ йортобоҙ” кеүек фестивалдәр бигерәк тә. Унан кескәйҙәр ҡанатланып таралышты. Ошолай гелән үҙ-ара татыу булып, күркәм сараларҙа берҙәм ҡатнашып, мәҙәниәттәрҙе өйрәнеп, тәжрибә бүлешеп йәшәргә яҙһын йәш быуынға.\nБашҡорт халыҡ үҙәге рәйесе Венера АҠМӨХӘМӘТОВА:\n– Киләсәктә ошондай фестивалдәргә Башҡортостандан да конкурсанттар саҡырырға уйлайым. Ундағы Республика халыҡ ижады үҙәге менән тығыҙ бәйләнеш булдырырға ине.


Материалы за Март 2008 года » Страница 2 » Архив газеты "Йәшлек"\nЕр кодексына - 85 йыл Башҡортостан\nБашҡортостан тарихында крәҫтиәнлек айырым иғтибарға лайыҡ. Үткән быуаттың 70-се йылдарына тиклем халыҡтың күпселек өлөшө ауылға бәйле булған. Шуға ла Башҡортостанда аграр мәсьәлә һәр ваҡыт киҫкен торған. Беренсе бөтә донъя һуғышы барышында Рәсәйҙең көньяҡ губерналарынан халыҡтың күпләп килеүе, крайҙың оҙайлы ваҡыт колонизация аҫтында булыуы арҡаһында ер мәсьәләләре буталып бөткән булған. Революция был проблемаға яңыларын өҫтәгән. Ул заманда тәүҙә ерҙәрҙе бергә ҡушып, һуңынан бүлеп, уның сифаты, тәғәйенләнеше тураһында уйлаусылар булмаған да тиерлек.\nРежиссерҙың һуңғы эше Мәҙәниәт\n«Беҙҙең Зәйнәб» фильмын режиссер Әмир Абдразаҡов Башҡортостандың халыҡ яҙыусыһы Зәйнәб Биишеваның тыуыуына 100 йыл тулыу уңайынан әҙерләгәйне. Fинуарҙа төшөрөлөп бөткән фильмдың февралдә «Родина» кинотеатрында исем туйы ла үтте. Кем уйлаған «Беҙҙең Зәйнәб» режиссерҙың тамамланған һуңғы эше булыр тип?\nОшо көндәрҙә «Башҡортостан» киностудияһында фильмды журналистар хөкөмөнә тәҡдим итеп, шунда уҡ күренекле башҡорт режиссеры Әмир Абдразаҡовты иҫкә алдылар. Киностудияның директоры Айбулат Юнысов: «Әмир ағай был эшенә йәштәрҙе лә йәлеп итеп, тәжрибәһе менән уртаҡлашты. Ул Башҡортостанда кино сәнғәтенә нигеҙ һалыусыларҙың береһе.\nОло әҙибәгә арнала Әҙәбиәт\nБашҡортостандың халыҡ яҙыусыһы Зәйнәб Биишеваның тыуыуына 100 йыл тулыу айҡанлы республикабыҙҙың мәҙәни донъяһында саралар уҙғарылып тора.\nЗәйнәб Биишеваның яҙмышында Урал аръяғы, Баймаҡ ере мөһим урын биләүе барыһына ла мәғлүмдер. Йәшлек йылдарында Темәстә уҡытыусы булып эшләгән, ошонда тормош юлдашын тапҡан, ғаилә ҡорған. Шуғалырмы, төбәктең мәҙәни үҙәге булып иҫәпләнгән Сибайҙа уҙғарылған әҙибәнең хәтер һәм ҡәҙер кисәһе ябайлығы, йылылығы, халыҡсанлығы менән күңелдәргә хуш килде.\n«Умарталысыҡ – Башҡортостан биҙәге» Башҡортостан\nҺуңғы йылдарҙа күптәрҙә, бигерәк тә йәштәрҙә, умартасылыҡҡа ҙур ҡыҙыҡһыныу тыуҙы. Уларҙың күбеһен, нисек итеп умарта тоторға, бал ҡорттарын ҡарарға, күс тоторға һәм ябырға, дөйөм әйткәндә, умартасылыҡ менән нисек шөғөлләнергә, тигән һорау борсой. Быға ике һүҙ менән генә яуап биреп тә булмай. Кешелә бала сағынан уҡ халҡыбыҙҙың иң боронғо һөнәрҙәренең береһе – умартасылыҡҡа ҡарата ҡыҙыҡһыныу уятыу кәрәктер. Үҫмер саҡтан был эштең нескәлектәрен белеп үҫеү киләсәктә умартасылыҡтың бәҫен арттырыуға, әһәмиәтен үҫтереүгә булышлыҡ итәсәк. Бының өсөн мәктәп программаһына умартасылыҡ дәресе индереү һөҙөмтәле булмаҡсы.\nЯтып ҡалғансы, субсидия алып ҡал! Сәйәсәт\nБыйылғы йыл Рәсәй Федерацияһында – Ғаилә йылы, ә республикабыҙҙа Ғаиләгә социаль ярҙам йылы тип нарыҡланды. Маҡсатлы йылдар сигендә ғаиләләрҙе, йәш белгестәрҙе юғары килемле эш, уңайлы һәм арзан торлаҡ менән тәьмин итеү, ғаиләләрҙең иҡтисади-социаль, рухи-мәҙәни көнкүрешен яҡшыртыу мәсьәләләре мөһим урынды биләй. Илебеҙҙәге демографик хәлде яҡшыртыу өсөн дәүләтебеҙ бигерәк тә йәш ғаиләләргә тормошта йүнәлеш бирергә, проблемаларын хәл итеү өсөн ярҙам ҡулы һуҙырға, балалар һаны артыуын дәртләндерергә, иртәгәге көнгә өмөт уятырға бурыслы. Ҡиммәтселек заманында үҙ көстәре менән генә торлаҡ шарттарын яҡшырта, ғаиләһен туйындырырлыҡ эш хаҡы алып эшләрҙәй эш таба алмаған юғары белемле белгестәр сит тупһаларҙа аҡса түләп йәшәргә, ҡара эштә бил бөгөргә мәжбүр.\nУйылып та китер ете уй Башҡортостан\nИл инәһе Мәрйәм Бураҡаева күңеле менән һәр саҡ йәш тойола миңә. Сөнки ул һәр ваҡыт яңы идеялар менән яна, һәр саҡ иленә, теленә хеҙмәт юлында яңы алымдар уйлап таба, йәше-ҡарты араһында ҡайнап йәшәй. Уй-ниәттәрен кешегә аңлатып биреп кенә ҡалмай Мәрйәм апай, ә бөтә пландарын ғәмәли, аныҡ эштәр менән тормошҡа ашыра бара. Ейәнсура башҡорт гимназияһын асып ебәреү, балалар өсөн «Йәйләү» лагерын, милли ризыҡтар – талҡан, буҙа етештереүҙе ойоштороу, «Тормош һабаҡтары» дәреслеген яҙыу, уны мәктәптәрҙең уҡыу планына индереүгә, Башҡортостандың халыҡ яҙыусыһы Зәйнәб Биишеваның тыуған ауылы Туйымбәттән, Көйөргәҙе районының Кинйәабыҙ ауылынан перспективаһыҙ мөһөрөн алдырып ташлауға өлгәшеү...\nАлтай ҡунағы – Башҡортостан ерендә Сәләмәтлек\nШифалы үләндәрҙең эталоны булып борон-борондан женьшень һаналған. Быны халыҡ медицинаһы ғына түгел, рәсми медицина ла таный. Ләкин женьшень тәбиғәттә бик аҙ ҡалған һәм уны үҫтереүе үтә лә ҡыйын. Ҡытайҙарҙың был йәһәттән хаҡ әйтелгән мәҡәле лә бар: «Женьшенде үҫтереүгә ҡарағанда юлбарыҫты ҡулға эйәләштереү еңелерәк».\nКүҙ алдына килтерегеҙ, әгәр женьшень, барлыҡ шифалығын һаҡлап, тәбиғәт шарттарына әрһеҙ булһа, кешенең уға мөнәсәбәте нисек булыр ине икән? Моғайын, тулыһынса үҙгәрер ине. Үкенескә күрә, кешегә булғанын ҡәҙерләү хас түгел шул. Һәм, ни тиклем сәйер тойолмаһын, Аллаһы Тәғәлә һәр нәмәне иҫәптә тотҡандай, барлыҡ шифалылыҡ үҙенсәлектәре буйынса женьшенгә тиң талымһыҙ үҫемлек – Алтай сафлор төрлө левзеяһын барлыҡҡа килтергән.


Республиканың төҙөлөш өлкәһе хеҙмәткәрҙәренә дәүләт наградалары тапшырылды // Иҡтисад | новости башинформ.рф\nРеспубликаның төҙөлөш өлкәһе хеҙмәткәрҙәренә дәүләт наградалары тапшырылды\n14:06, 7 августа 2013 Иҡтисад\n11 августа билдәләнгән һөнәри байрам – Төҙөүселәр көнө алдынан республикала төҙөлөш өлкәһенең иң яҡшы хеҙмәткәрҙәренә Рәсәй Федерацияһының һәм Башҡортостандың дәүләт наградалары тапшырылды. Наградлау тантанаһы 7 августа БР Хөкүмәтендә үтте. Наградаларҙы республика Хөкүмәте Премьер-министрының беренсе урынбаҫары Рәүф Ноғоманов тапшырҙы.\nВице-премьер билдәләүенсә, Башҡортостанда төҙөлөш өлкәһенә ҙур инвестициялар йүнәлтелә, тармаҡты яңыртыу буйынса эштәр башҡарыла, кадрҙар потенциалын иҫәпкә алғанда, был өлкәнең киләсәге өмөтлө күренә.\nБР Президенты Указы менән «Башҡортостан Республикаһындағы фиҙаҡәр хеҙмәте өсөн» отличие билдәһе менән «Башҡортостан Промстройпроекты» проектлау һәм конструкторлыҡ институты» дәүләт унитар предприятиеһы директоры урынбаҫары Вил Хәсәнов наградланды.\n17 белгес Башҡортостан Республикаһының Почет грамоталарына лайыҡ булды. Улар араһында иретеп йәбештереүсе, слесарь, ташсы, маляр, тракторсы, бульдозер машинисы кеүек эшсе һөнәр эйәләре бар. Республиканың Почет грамотаһы менән БР Социаль торлаҡ төҙөү фондының генераль директоры Дамир Миңлебаев та билдәләнде.\n«Башҡортостан Республикаһының атҡаҙанған төҙөүсеһе» тигән маҡтаулы исемгә 21 кеше лайыҡ булды. Улар араһында төҙөлөш ойошмалары етәкселәре, участка начальниктары, муниципалитет башлыҡтары урынбаҫарҙары, эшселәр бар.\n«Башкиргражданпроект» проектлау институты» ябыҡ акционерҙар йәмғиәте һәм «АС-Проект» проектлау институты» яуаплылығы сикләнгән йәмғиәтенең баш архитекторҙары Роберт Александров һәм Татьяна Повещенко республиканың атҡаҙанған архитекторҙары тип танылды. Республика капиталь төҙөлөш идаралығының бүлек начальнигы Нина Тушева «Башҡортостан Республикаһының атҡаҙанған иҡтисадсыһы» исеменә лайыҡ булды.\nТөҙөлөш индустрияһында хеҙмәт иткән алты кеше «Рәсәйҙең почетлы төҙөүсеһе» түш билдәһе менән наградланды.\nТеги: наградалар,төҙөүселәр көнө,һөнәри байрамдар


Радий Хәбиров БашРТС компанияһы етәкселеге менән йылылыҡ өсөн түләү мәсьәләһенә арналған кәңәшмә үткәрҙе - Правительство Республики Башкортостан\n30 ғинуарҙа Башҡортостан Башлығы Радий Хәбиров “Башҡортостан йылылыҡ таратыу селтәре” яуаплылығы сикләнгән йәмғиәте (“Интер РАО” федераль төркөмөнә инә) етәкселеге ҡатнашлығында 2020 йылдың декабрендә йылылыҡ өсөн түләү мәсьәләһенә арналған кәңәшмә үткәрҙе.\nРеспубликаның Торлаҡ һәм төҙөлөш өлкәһен күҙәтеү буйынса дәүләт комитеты рәйесе Илдар Шафиҡов аңлатыуынса, миҙгелдең температура үҙенсәлектәренә бәйле, декабрҙә йылылыҡ өсөн түләү ноябрь менән сағыштырғанда 42 проценттан да артырға тейеш түгел ине. “БашРТС” раҫлауынса, компания хеҙмәтләндергән 474 мең фатирҙың 310 меңендә күрһәткестәр ошо сикте ашып киткән. Был 5,6 мең йорт тигән һүҙ.\nБашҡортостан етәксеһе республиканың Торлаҡ-коммуналь хужалыҡ министрлығына “БашРТС” менән берлектә килеп тыуған хәлде мөмкин тиклем тиҙерәк төҙәтеү өсөн, төбәк халҡының ихтыяжын иҫәпкә алып, нигеҙле саралар күрергә ҡушты.\n– Әгәр ҙә беҙ йылы өсөн түләү нигеҙһеҙ арттырылғанын беләбеҙ икән, бының сәбәбен асыҡларға, хәлде төҙәтергә һәм киләсәкитә быға юл ҡуйылмауы өсөн саралар күрергә тейешбеҙ, – тине Радий Хәбиров


Халыҡтар дуҫлығы көнөнә арналған сара «Башҡортостан» концерт залында үтте - Bash.News\nХалыҡтар дуҫлығы көнөнә арналған сара «Башҡортостан» концерт залында үтте\nХалыҡтар дуҫлығы көнөнә арналған сара «Башҡортостан» концерт залында үтте https://bash.news/news/109108_xalytar_dulyy_knn_arnalan_sara_bashortostan_koncert_zalynda_tte\nФойела республикала йәшәгән төрлө милләт халыҡтарының милли-мәҙәни хазиналарын сағылдырған бай йөкмәткеле күргәҙмә, байрам концерты, әүҙем йәмәғәт эшмәкәрҙәрен бүләкләү тантанаһы үтте. Быйыл сара Башҡортостан Халыҡтар дуҫлығы йортоноң 25 йыллығы сиктәрендә үтә. Дуҫлыҡ, берҙәмлек, татыулыҡ сағылышына әүерелгән тантананан БСТ каналы хәбәрсеһе Рәмзиә Кәримова репортажы.\nИлештәр был байрамда тәүге тапҡыр, районда 6 ай элек кенә башҡорт тарихи-мәҙәни үҙәге эшләй башлаған. Ойошма милли-мәҙәни хазиналарҙы һаҡлау, ғөрөф-ғәҙәттәрҙе, йолаларҙы тергеҙеү эшен алып бара, быуындар күсәгилешлеген һаҡлай.\nИлеш районныда асылған милли-мәҙәни үҙәк һуңғыһы түгел. Сирек быуатлыҡ юбилейын билдәләгән Халыҡтар дуҫлығы йорто ойошмаларҙы республика төбәктәрендә лә, унан ситтә лә, башҡа илдәрҙә лә асырға ниәтләй.\nӘүҙем эшләгән ойошмаларға бөгөн маҡтау ҡағыҙҙары, рәхмәт хаттары ла тапшырылды. Милли үҙәктәр вәкилдәре фекеренсә, Башҡортостанда һәр милләт үҙ телен, йолаларын, ғөрөф-ғәҙәттәрен өйрәнһен, һаҡлаһын, киләсәк быуынға тапшырһын өсөн бөтә шарттар тыуҙырылған.\nБашҡортостандың төп байлығы – күп милләтле халҡы, әле республикала йөҙҙән ашыу милләт дуҫ, татыу йәшәй. Республиканың социаль-иҡтисади тотороҡлоғо ла уларҙың берҙәм, тырыш хеҙмәтенән ҡорола.\nХалыҡтар берҙәмлеге көнө сағыштырмаса йәш байрам, әммә уның тарихы быуаттар төпкөлөнә барып тоташа. Берҙәмлек бер-береңдең теленә, диненә, мәҙәни ҡомарт-ҡыларына, тарихына ихтирамдан башлана.\n12:44, 12 ноя\n00:04, 09 ноя


Йәйҙең йәме - еләктә | ГТРК «Башкортостан» — Новости Уфы и РБ\nЙәйҙең йәме - еләктә\n28 июня 2019 — 13:51 ГТРК «Башкортостан»\nЙәй – ял итеү генә түгел, аҡса эшләү миҙгеле лә. Күптәр был ҡыҙыу осорҙа тәбиғәт биргән байлыҡтарҙы ҡулланып килем ала. Берәүҙәр еләк йыйып һатһа, икенселәре — еләк үҫтерә. Ауырғазы районының Үтәймулла ауылы эргәһендәге питомнигынан 25 йыл инде кеше өҙөлмәй. Эльзаға ун ике йәш кенә булһа ла, сауҙа ҡанундарын яҡшы аңлай. Һатыуға сығарырға теләгән әйберҙең сифаты үҙеңдең күңелеңә хуш килә икән, тимәк башҡаларға ла оҡшаясаҡ. Был һәләт уға нәҫелдән күсә. Олатаһы Рафаэль Имаметдин улы 25 йыл элек еләк баҡсаһын ултырта һәм уны һаҡларға, ҙурайтырға, тигән васыят әйтеп ҡалдыра. Хәҙер Ибраһимовтарҙың олоһо ла, кесеһе лә ғаилә эшенә үҙ өлөшөн индерә. Егәрле ҡыҙ көн һайын тиерлек баҡсаға килеп еләк йыя, аҙаҡ баҙарға сығара. Һатыуҙан килгән аҡсаһын йыйып бара. Хыялы һәм килем күләмен әлегә ул сер итеп ҡалдырҙы. Баҡсала үҫкән емеш-еләктең да иҫәбе-һаны юҡ. Уңыш мул булһын өсөн Ибраһимовтар иртә яҙҙан ҡара көҙгә тиклем бында бил бөгә. 4 гектар майҙандағы еләк йыл һайын яңартылып тора. “Аяғың тыпылдамаһа, ауыҙың шапылдамай,”- тип белмәй әйтмәгән халҡыбыҙ. Татлы емеште үҫтерер һәм йыйыр өсөн дә күп йүгерергә тура килә. Еләктән тыш, баҫыуҙа 8 гектар майҙанда ҡарағат менән ҡурай еләге лә бар. Әлегә улар бешеп етмәгән. Әммә ике аҙнанан ҡурай еләге өлгөргәс, ялан һабантуй майҙаны һымаҡ гөрләп торасаҡ, ти хужалар. Эш көнө булыуға ҡарамаҫтан питомникта әле лә кеше күп. Ибраһимовтарҙың татлы еләген бик теләп йыялар, даими һатып алыусылары ла бар. Баҡсала Ауырғазы районының Үтәймулла һәм эргә-тирәләге ауылдарҙан, хатта Себер тарафтарынан ғаиләләре менән бергә килгән төркөмдәрҙе осратырға мөмкин. Баҡса еләге үҫтереүҙә 25 йыллыҡ тәжрибәһе булған Ибраһимовтар киләсәктә питомниктың майҙанын 10 гектарға тиклем арттырырға планлаштыра. Тимәк, йүнен күрәйем, аҡса эшләйем тигәндәр яйын таба. Өҫтәүенә, Илшат менән Илнур өсөн был эш килем сығанағы ғына түгел, ә аталарының яҡты иҫтәлеге лә.


Башҡортостанда бер мандатлы кандидаттар иҫәбе 300 кешенән артҡан // Сәйәсәт | новости башинформ.рф\n12:05, 20 июля 2018 Сәйәсәт\nӨФӨ, 2018 йыл, 20 июль. /«Башинформ» мәғлүмәт агентлығы, Ғәлиә Нәбиева.\nБашҡортостанда республиканың Дәүләт Йыйылышына һайлауға бер мандатлы округ буйынса 304 кандидат күрһәтелгән. Уларҙан 26-һы һайлауҙа үҙ-үҙен тәҡдим итеүсе тәртибендә сығыш яһай, ҡалғандары сәйәси партияларҙан. Мәғлүмәтте Башҡортостан Үҙәк һайлау комиссияһы 20 июлгә иртәнге сәғәт 9-ға ҡарата бирҙе. Тәҡдим итеү әле ике көн дауам итә.\nҠоролтайға алдағы һайлауҙарҙа бер мандатлы округ буйынса 444 кандидат күрһәтелгән, уларҙың теркәү этабын тик 393-ө үткән.\nТулыраҡ мәғлүмәт Башҡортостан Республикаһы Үҙәк һайлау комиссияһының рәсми сайтында урынлашҡан.\nТеги: Башҡортостан Дәүләт Йыйылышына һайлау, тәҡдим итеү


Михаил Бабич һәм Рөстәм Хәмитов «Башнефть» компанияһының үҫеш мөмкинлектәре менән танышты // Иҡтисад | новости башинформ.рф\nМихаил Бабич һәм Рөстәм Хәмитов «Башнефть» компанияһының үҫеш мөмкинлектәре менән танышты\n17:43, 11 ноября 2016 Иҡтисад\nМихаил Бабич һәм Рөстәм Хәмитов «Башнефть» компанияһының үҫеш мөмкинлектәре менән танышты Фото: Башҡортостан Башлығының матбуғат хеҙмәте\n11 ноябрҙә Өфөлә Рәсәй Президентының Волга буйы федераль округындағы тулы хоҡуҡлы вәкиле Михаил Бабич һәм Башҡортостан Башлығы Рөстәм Хәмитов «Башнефть-Новойл» нефть эшкәртеү заводында булды.\n«Башнефть-Новойл» нефть эшкәртеү заводы юғары сифатлы яғыулыҡ һәм төрлө тәғәйенләнештәге майҙар алыу өсөн углеводород сеймалын эшкәртеүгә махсуслашҡан. Предприятиела 1,3 мең кеше эшләй.\n«Башнефть-Новойл» «Башнефть-Өфө нефть эшкәртеү заводы» һәм «Башнефть-Өфөнефтехим» предприятиелары менән берлектә «Башнефть» компанияһының берҙәм нефть эшкәртеү комплексына инә. Ул — илдәге предприятиеларҙың иң ҙурҙарының береһе һәм Рәсәйҙә, Урта Азия, Көнсығыш һәм Көнбайыш Европа илдәрендә һорау менән файҙаланған нефть продукттары, нефть химияһы продукцияһы сығара. Нефть эшкәртеү заводтары илдә эшкәртеү тәрәнлеге күрһәткестәре, Нельсон индексы, тоноҡ төҫтәге нефть продукттары етештереү йәһәтенән алдынғылар иҫәбенә инә. Технологик мөмкинлектәр «Евро-5» стандарты буйынса мотор яғыулығын сығарырға мөмкинлек бирә.\nНефть эшкәртеү заводтарын ҡарағандан һуң, Михаил Бабич, Рөстәм Хәмитов һәм «Башнефть» компанияһының идара рәйесе Андрей Шишкиндың эш осрашыуы булды. Унда компанияны үҫтереү мөмкинлектәре тикшерелде.\nТеги: башнефть,волга буйы федераль округы,бр башлығы


Хеҙмәттәшлек нығый - Bash.News\nХеҙмәттәшлек нығый https://bash.news/news/84711_xemttshlek_nyyj\nБашҡортостандың 100 йыллығына арналған сараларҙа Ҡаҙағстан делегацияһы ла ҡатнашырға теләк белдерҙе. Был турала бөгөн Республика Хөкүмәте Премьер-министры Рөстәм Мәрҙәнов менән Ҡаҙағстандың Ҡазандағы генераль консулы Еркин Тукумов менән осрашыу барышында килешелде.\nРәсми әңгәмәлә ике аралағы хеҙмәттәшлекте артабан нығытыу юлдары барланды. Ҡаҙағстан вәкилдәре Башҡортостанға ике көнлөк сәфәр менән килгән. Делегация составында дипломаттарҙан тыш, илдең сауҙа-сәнәғәт палатаһы ағзалары ла бар. Маҡсат Башҡортостан менән яҡындан танышыу һәм ҡәрҙәш республикала эшлекле партнерҙар табыу ти, Ҡаҙағстандың Ҡазандағы генераль консулы Еркин Тукумов.\nЕркин Тукумов, Ҡаҙағстандың Ҡазандағы генераль консулы: “Ике аралағы 400 миллион долларлыҡ тауар әйләнеше әйләнеше күрһәткестәре менән беҙ бөтөнләй ҡәнәғәт түгелбеҙ. Рөстәм Мәрҙәнов шундай уҡ фекерҙә. Беҙгә бөтә өлкәләрҙә лә бәйләнештәрҙе нығытырға кәрәк. Башҡортостан менән Ҡаҙағстан араһында хеҙмәттәшлекте киңәйтеү буйынса уртаҡ юл картаһы әҙерләү буйынса ла уйлашырға ниәтәләбеҙ. Киләһе йыл Башҡортостан 100 йыллығын билдәләй. Ҡаҙағстан делегацияһы булараҡ барлыҡ рәсми сараларҙа ҡатнашырға теләгебеҙ ҙур”.\nБСТ Y.Metrika: 3156\nБашҡортостан делегацияһы Сочи ҡалаһында Халыҡ-ара ирекмәндәр форумында ҡатнаша\n15:25, 05 дек\nӨфөлә эшҡыуарҙарҙың “Бизнес ПРО” йомғаҡлау конгресы уҙа\n13:00, 05 дек\nБашҡортостан Башлығы Радий Хәбиров тыуған яғына ҡайта алмаған вахтасыларға ярҙам итәсәк\n23:22, 04 дек


Халыҡ тормош ауырлығына зарлана һәм оҙаҡ йәшәй. Пенсия фонды рәсәйҙәрҙең ныҡлығына нисек ҡарай икән?\n23 Август 2019, 10:22\nХалыҡ тормош ауырлығына зарлана һәм оҙаҡ йәшәй. Пенсия фонды рәсәйҙәрҙең ныҡлығына нисек ҡарай икән? Социологтар был күренешкә аңлатма бирә алмай. Ә Хөкүмәт вәкилдәре иҫәптең яҡшырыуына һылтана...\nСоциологтар Рәсәй халҡының ныҡлығына аптырай һәм быға лайыҡлы аңлатма таба алмай. Ғәжәпләнмәҫлек тә түгел, 2019 йылдың башына илдә 20,6 мең йөҙ һәм унан артығыраҡ йәште үткән ҡарт-ҡоро теркәлгән. Был яңы Рәсәй тарихында өр-яңы рекорд. Шул уҡ ваҡытта, 2017 йыл менән сағыштырғанда, 17 процентҡа күберәк. Тағы ла шуныһы, йөҙйәшәрҙәр һаны һигеҙ йыл рәттән үҫә һәм ошо осорҙа өс тапҡыр артҡан.\nСоциологтар был күренешкә аңлатма бирә алмай. Ә Хөкүмәт вәкилдәре иҫәптең яҡшырыуына һылтана. Ошо аҙнала, мәҫәлән, Рәсәй Президенты Владимир Путин үткәргән Хөкүмәт улытырышында РФ Һаулыҡ һаҡлау министры Вероника Скворцова илдә уртаса ғүмер оҙонлоғо 73,7 йылға тиклем артты, ҡатын-ҡыҙҙар араһында был һан 78,5 процентҡа етте, тип белдергәйне.\nҺәр кеше оҙаҡ һәм бәхетле йәшәргә теләй. Был осраҡ Рәсәй Пенсия фондын ҡыуандыралыр, тип көтөргә ярамай. Сөнки һәр кеше оҙағыраҡ йәшәгән һайын, пенсияны күберәк ала. Һис ҡаршылығыбыҙ юҡ, әйҙәгеҙ, ауырлыҡтарға үс итеп, хәләл пенсиябыҙҙы күберәк һәм оҙағыраҡ алайыҡ һәм ейән-ейәнсәрҙәребеҙҙе ҡыуандырайыҡ!


Башҡортостан дөйөм Рәсәй янғынға ҡаршы кампанияһында ҡатнашасаҡ // Йәмғиәт | новости башинформ.рф\nБашҡортостан дөйөм Рәсәй янғынға ҡаршы кампанияһында ҡатнашасаҡ\n13:51, 24 апреля 2012 Йәмғиәт\nРәсәйҙә «АнтиПАЛыч» янғынға ҡаршы кампанияһы старт алды. Илдең 30-ҙан ашыу төбәге, шул иҫәптән Башҡортостан унда ҡатнашырға теләк белдергән.\nЯнғынға ҡаршы акцияны ойоштороусылар булып Федераль урман хужалығы агентлығы һәм «ЭКА» йәмәғәт ойошмаһы сығыш яһай.\nАпрель-май дауамында Рәсәй төбәктәрендә белем биреү акциялары ойоштороласаҡ. Халыҡҡа янғынды иҫкәртеү буйынса саралар һәм янғын сыҡҡанда күрелергә тейеш саралар хаҡында мәғлүмәт биреләсәк.\nОйоштороусылар һүҙҙәренсә, 95 процент осраҡта урман янғындары кеше факторы арҡаһында сыға. Урмандарҙы һаҡлап ҡалыу өсөн йәмәғәтселек көстәрен берләштереү зарур.\nИҫегеҙгә төшөрәбеҙ, хәҙер һәр кеше урман янғындары тураһында мәғлүмәт биреүҙән тыш, урманда күҙәтелгән хоҡуҡ боҙоуҙар тураһында ла хәбәр итә ала. Урман һағының тура линияһы телефоны: 8(347) 262-40-39. Шулай уҡ федераль номерҙан файҙаланырға мөмкин: 8-800-100-94-00 (шылтыратыу бушлай).\nТеги: урман янғындары,«АнтиПАЛыч» акцияһы


Һау-сәләмәт килеш ҡартаяйыҡ » Яйыҡ гәзите | Газета Яик\nЯйыҡ гәзите » «Яйыҡ» китапханаһы » Һау-сәләмәт килеш ҡартаяйыҡ\nДонъяла иң файҙалыһы йәшел сәй, тип уйлайһығыҙмы? Юҡ шул! Тикшереүҙәрҙән күренеүенсә, нәҡ ҡара сәй тештәге бактерияларға үрсергә ирек бирмәй икән. Шулай уҡ ул йөрәкте лә һаҡлай. Баҡтиһәң, ауыҙ ҡыуышлығында бактери-аль зарарланыу ҡан тамырҙарында микротромбалар барлыҡҡа килтерә. Был, үҙ сиратында, инфарктҡа килтерә. Тимәк, ҡара сәйҙәге матдәләр был процесҡа кәр-тә була ала.\nФолий кислотаһы айырыуса ҡатын-ҡыҙ өсөн мөһим булған алты матдә араһына инә. Иҫегеҙгә төшөрәбеҙ, әгәр ҙә буласаҡ әсәлә был элемент етмәһә, баланың зәғиф булып тыуыуы мөмкин. Организм фолий кислотаһы запасына бай булһа, олоғайған көндә күҙҙәргә бәйле проблемалар булмаясаҡ. Әгәр ҙә уны В6, В12 витаминдары менән бергә ҡабул итһәң, ауырыу ҡурҡынысы 41 процентҡа тиклем кәмей.\nКәүҙә ауырлығы артыҡ булған ҡатын-ҡыҙҙар йөккә уҙа алмай, өҫтәүенә, улар остеопороз ауырыуына тиҙ бирешә. Утыҙ йәште уҙған һәм буйы 165 см булған гүзәл заттың кәүҙә ауырлығы 63-65 килограмдан ашмаҫҡа тейеш. Әгәр үҙегеҙҙең нормағыҙ (кәүҙә ауырлығы индексы - ИМТ) күпме булырға тейешлеген белмәһәгеҙ, уны иҫәпләүе ауыр түгел. Бының өсөн квадратҡа алып, кәүҙә ауырлығын буй үлсәменә бүлегеҙ. Мәҫәлән, 70 кг: (1,7м x 1,7м) = 24,2. 18,5-24,9 норма һанала. Әгәр ҙә ИМТ 40-тан ашһа, һимеҙлек, 16-нан кәм булһа - артыҡ ябыҡлыҡ.\nМенопаузанан һуң ҡатын-ҡыҙҙың организмында кинәт гормондар аҙая. Был остеопороз, ашҡаҙандың сей яраһы, эсәктәге яман шеш ауырыуҙарына һәм төрлө йөрәк-ҡан тамырҙары боҙолоуына килтереүе мөмкин. Шуға күрә табиптарҙың күбеһе гормональ терапия билдәләй. Әммә ҡайһы бер гормондарҙың - мәҫәлән, эс-троген менән прогестоген нығытмаясаҡ, ә киреһенсә, сәләмәтлекте ҡаҡшатасаҡ ҡына.\nБарлыҡ газлы, тәмләткестәр өҫтәлгән һыуҙарҙа фосфор кислотаһы бар. Тышлыҡта ул Е338 тип күрһәтелә. Был элемент организмдағы кальцийҙы йыуып сығарыуы менән хәүефле. Һөҙөмтәлә, һөйәк массаһы юғалып, һөйәк дистрофияһы хасил була. Әйткәндәй, был сир ирҙәргә ҡарағанда ҡатын-ҡыҙҙар араһында йышыраҡ осрай. Ғалимдар газлы һыуҙы даими эсеү диабет, ҡан баҫымы күтәрелеү һәм мейегә ҡан һа-уыу хәүефен арттыра тигән һығымтаға килгән. Көньяҡ Африка Республикаһының Стелленбос университеты тикшереүҙәр уҙғарған, медицина хеҙмәткәрҙәре аҙ-наһына биш тапҡырҙан кү-берәк газлы һыуҙы эскән кешеләрҙең торошон кү-ҙәткән. Һөҙөмтәлә уларҙың күбеһендә диабет, юғары ҡан баҫымы һәм һимереүгә килтереүсе метаболлик синдром асыҡланған.\n0,33 литр күләмле газлы һыуҙа 39 грамм самаһы шәкәр бар, ул көндөҙгө норманан 14 грамға күберәк. 10 аҙна дауамында газлы һыуҙы эскән кешеләр инсулинды ун ете процентҡа аҙыраҡ ҡабул иткән һәм йышыраҡ йөрәк-ҡан тамырҙары ауырыуҙарына зарланған. Шулай уҡ газлы эсемлектәрҙә триглицерид кимәле юғары, ә «яҡшы» холестерин юҡ кимәлен-дә. Һөҙөмтәлә организм-да атеросклероз барлыҡҡа килтерә. Шуға күрә газлы һыу йөрәк өсөн хәүефле».\n«Кока-кола», «Пепси» кеүек эсемлектәрҙе алыр алдынан йөрәгегеҙ хаҡында иҫегеҙгә төшөрөгөҙ. Юҡһа бик тиҙ-ҙән ул үҙе хаҡында белдерә башлар.\nҠайһы бер наркологтар, әҙ күләмдәге алкоголь фай-ҙалы, тигән фекерҙә. Ә бына онкологтар бының менән килешмәй. Һуңғы тикше-ренеүҙәр асыҡлауынса, ара-ҡының бәләкәй генә там-сыһы ла яман шеш ауы-рыуы хәүефен арттыра. Ә диетологтар маҡтаған ҡыҙыл шарап иһә күкрәк биҙҙәре өсөн зыянлы.\nВитаминдар ҡабул итеү яҡшы, шулай ҙа дарыуҙарҙы ҡабул иткәндә һаҡ булырға кәрәк. Ҡайһы бер препа-раттар тиренең һиҙгерлеген арттыра, аллергияға дусар итә. Айырыуса ҡан баҫы-мы дарыуҙарына, һыуыҡ-ҡа ҡаршы холестеринды кәметеүсе, дарыуҙарға иғ-тибарлы булырға кәрәк, тип иҫәпләй белгестәр.\nПсихик сәләмәтлек халыҡ-ара ойошмаһы мәғлүмәт-тәренән күренеүенсә, урта йәштәрҙәге һәр дүртенсе кеше күңел төшөнкөлөгөнән яфалана. Уның төп сәбәбе - триптофан аминокислота-һы етмәүендә. Һеҙгә банан, күркә ите, слива, эремсек ярҙам итә ала.\nУтыҙға тиклем ике\nБыл биологик сәғәткә көйләнеү түгел. Ә ни бары егерме менән утыҙ йәш араһында бала табыу һәм имеҙеү күкрәк яман шеше менән сирләү осрағын кәме-тә икән. Бынан тыш, швед ғалимдары, был осорға бала табыусылар ревматоид арт-риты менән 50 процентҡа әҙерәк сирләй, тип иҫәпләй.\nСәбәпһеҙгә эскә һауа йыйылыуы йомортҡалыҡ-тағы яман шеш ауырыуы билдәһе булыуы мөмкин. Шуға күрә был проблема-ны иғтибарһыҙ ҡалдырырға ярамай. Быға тиклем ошо диагноз ҡуйылыусыларҙың 86 процентында ошо хәл күҙәтелгән.\nБыл донúяла нè´ºр бар?\nРәсәйҙә үлем кимәленең кәмеүе һәм ил халҡының ғүмер оҙонлоғо артыуы күҙәтелә. РФ Һаулыҡ һаҡлау министрлығы мәғлүмәттәре буйынса, 2017 йылдың тәүге өс... Тотош уҡырға\nИнфаркт Инфаркт кисерер алдынан күбеһе һауа етмәгәнлеген, хәл-һеҙлек тойоуын билдәләй. Был сир, ғәҙәттә, физик йә пси-хик көсөргәнеш кисергәндән һуң... Тотош уҡырға


Буйынса танышырға веб-камера — йә икенсе ябай ысулы половинка әйтергә матур үткәреү ваҡыты күңелле, ҡыҙыҡлы кешеләр менән аралашты. Көн һайын беҙҙең сайтҡа онлайн килгән егеттәр һәм ҡыҙҙар бик күп танышырға, үҙ парын табырға теләүсе йәки, иң яҡшы дустары. Улар араһында мотлаҡ кемдәр ҡушылды икән, тап һеҙгә кем оҡшаны. Беҙ һеҙҙе эҙләп тырыша һәм ниндәй маҡсатта ҡулланыуҙы уңайлы булған иң яҡшы сайтында онлайн әңгәмәләште.атҡарыла. Ә тағы видео-таныштырыу — был италиянан застенчивость һөҙөмтәле ысулы. Йәғни, кемдең ҡатмарлы тормош реаль йыйыныуы танышырға, аралашырға артыҡ мөмкинлек булмаған кисерештәре тулы видео чат наслаждаться. Артабан бер нәмә лә ҡамасауламай уҡ ысынбарлыҡты күсереп танышыу ҡыҙыҡ\n«Веб танышыу»бөтә видеочить иң популяр йыйып. Теләһә ниндәй һайлау һәм осраҡлы ғына аралаша башлай видеочивать менән әңгәмәләште. Юҡ веб-камералар. Беҙ һеҙҙең йыйыу өсөн махсус ч аноним башҡа веб-камера. Ч аудио һәм текст булмауы проблемаһын хәл итергә ярҙам итә, һеҙҙең веб-камера. Видео чат күпселек веб-камера кәрәк түгел, мәҫәлән, һеҙҙең менән аралашыуы башҡа ҡыҙҙарға ч. рулетка веб-камера. Беҙгә үҙебеҙ тураһында белдерә ала барыһы да һеҙ фото менән эшләне, веб — камера бер нисә секунд эсендә. Әгәр сездә юҡ веб-камералар буласаҡ, һеҙ ҡыҙҙар һүрәттәр ҡарай ала. Яңы файҙаланыусылар көн һайын йөҙ һүрәт эшләргә, фото менән күҙәтә һәм яңыртып эшләү өсөн веб-камера онлайн. Беҙгә…\nТаныштырҙы веб берләшмәләре ирекле аралашыу аша был веб-камералар менән донъя бөтә кешеләр өсөн. Веб камера алдында үҙем өсөн күп яңы ҡыҙыҡлы кеше менән аралашыу күптән инде ч веб һәм кеше йыйҙы. Был төрө күпкә тиҙерәк һәм бөтөнләй бушлай аралашыу мөмкинлеге бирә дуҫтар эҙләп ҡарағандар, сайттар һәм социаль селтәрҙәрҙә танышалар. Темаға һөйләшеүгә ҡушылығыҙ саҡырыу һәм мөмкинлек биргән веб ч. уҡ айырым бүлмә йәки ябай интим үҙемдең дуҫтарым ҡушылды, бер-берең, үҙең өсөн яңылыҡтар менән уртаҡлашты һәм ләззәт ала, бынан тыш, улар компьютер үҙе күреп һеҙҙең экранда. Веб ч ч был видео, унда һәр ваҡыт шатланып, кем эзләй яңы таныштырҙы. Емейл раҫлауҙы талап…\nLove яңыртыу хәл һеҙ кәләш Cupid Review China\nМенән рус ҡыҙы Видео ч


Һыуүткәргес бар, хужаһы юҡ\nБаш ҡаланың 8 март ҡасабаһында өс айҙан ашыу торбаларҙан һыу сығып ята. Урында йәшәүселәр уның эҙемтәләрен бөтөрөүҙәрен һорап ҡайҙа ғына мөрәжәғәт итмәгән. Ләкин бер ерҙә лә һыуүткәргестәргә яуаплы кешеләр табылмаған. «Өфөводоканал» да, ҡасабаны хеҙмәтләндереүсе ойошма ла бер -береһенә һылтаныуҙан ары китә алмай. Ә һыу торбаларҙан аға бирә.\nҺыу өсөн ярайһы уҡ ҙур сумма түләргә күнеккән Марина Алпарова ер аҫтынан сығып ятҡан һәр тамсыға көйәләнә. Яһалма шишмәнең өс айҙан ашыу ағып ятҡанын иҫәпкә алғанда ергә түгелгән аҡсалар бйатаҡ йыйылып китә. Ә бит етмәгән кубометрҙарҙы әлеге шул халыҡҡа бүлеп япһаралар. Шуға ла авария ул тиклем ҙур булмаһа ла, Маринаға тынғылыҡ бирмәй. Икенсенән, һыуҙың ҡышын ағып ятыуы эҙемтәһеҙ үтмәй, ти ул.\nМарина Алпарова, 8 март ҡасабаһында йәшәүсе: «Мин һөнәрем буйынса геолог. Һыу торбаларына алыҫ түгел газүткәргестәр һалынған. Аҡҡан һыу тимерҙе тутлатып эшлектән сығыуы ла ихтимал. Ул сағында эҙемтәләр ҡот осҡос булыуы ихтимал».\nҠасабала йәшәүселәр тәүҙә «Өфөводоканал» хеҙмәткәрҙәрен саҡыртҡан. Улары инде тишелгән торбаны төҙөкләндереүҙән баш тарҡан. Йәнәһе лә, аҡҡан һыу беҙҙеке, ә торбалар башҡаларҙыҡы. Асыҡланыуынса, ҡасабаның инженер селтәрҙәре муниципаль милеккә тапшырылмаған. Улар өсөн «Надежда» кооперативы яуаплы булып сыҡты.\nНиколай Швецов, «Надежда» производство-торлаҡ-төҙөлөш кооперативы президенты: «Торбаларҙы кооператив үҙ аҡсаларына төҙөттө һәм улар беҙҙең иҫәптә. Ә бына аҡҡан һыу уларҙыҡы. Төҙөлгән килешеү буйынса селтәрҙе «Өфөводоканал» ремонтларға бурыслы. Ә улар килеп тә әйләнмәй. Беҙ башҡарылған эштәр өсөн түләргә әҙербеҙ».\n«Өфөводоканал» хеҙмәткәрҙәре иһә беҙ ремонтлар инек, әгәр аҡса түләнһә, тиҙәр. Йәнәһе лә, башҡарылған эштәрҙең түләнеренә бер ниндәй ҙә гарантия юҡ.\nМария Шерекина, «Өфөводоканал» предприятиеһының йәмәғәт менән бәйләнеш буйынса менеджеры: «Надежда» коопреративы ремонт башҡарырға ярҙам һорап кисә генә мөрәжәғәт итте. Беҙ торбаларҙы төҙөкләндерергә әҙербеҙ. Әммә эштәрҙең түләнәсәгенә бер ниндәй ҙә ышаныс юҡ».\nТимәк, ике ойошманың үҙ ара килешә алмауы арҡаһында ғына торбалар ремонтланмай. Бәлки, өсөнсө яҡтың, йәғни Өфө хакимиәтенең, ҡыҫылышы ғына хәлде көйләр. Юҡһа, Марина Алпарованың күҙаллауҙары ысынбарлыҡҡа ашыуы ла ихтимал. Ә газ шартлауы торбанан тамсылап һыу ағыуы ғына түгел.


Фәйзи Ғәскәров исемендәге ансамбль артистарын Төркиә Президенты ҡабул итте // Мәҙәниәт | новости башинформ.рф\nФәйзи Ғәскәров исемендәге ансамбль артистарын Төркиә Президенты ҡабул итте\n11:52, 29 мая 2013 Мәҙәниәт\nБР Фәйзи Ғәскәров исемендәге Дәүләт академия халыҡ бейеүҙәре ансамбле Төркиәнән ҡайтты. Унда бейеүселәр ТӨРКСОЙ менән ойошторолған халыҡ-ара йәштәр һәм спорт байрамында һәм төрки телле илдәр мәҙәниәте һәм сәнғәте фестивалендә ҡатнашты.\nБашҡортостан бейеүселәре Анкара, Силифке, Караман ҡалаларында иң яҡшы башҡорт бейеүҙәрен тәҡдим итте. Улар араһында — «Гөлнәзирә», «Еҙ үксә», «Бөрйән ҡыҙҙары», «Ҡурай» һәм башҡа бейеүҙәр.\nАнкарала ТӨРКСОЙ ағзалары булған 25 илдән 28 профессиональ ижад коллективы сығыш яһаны.\n— Был сағыу сарала төрки халыҡтар сәнғәте ынйылары тәҡдим ителде, — тине Фәйзи Ғәскәров исемендәге Дәүләт академия халыҡ бейеүҙәре ансамбле етәксеһе Филүс Ҡаҙаҡбаев. – Бер нисә көн эсендә ҡуйылған 400 артист ҡатнашлығындағы төрөк бейеүе байрамдың төп ваҡиғаһы булғандыр ул. Халыҡтар дуҫлығы һәм татыулығы тамашаның төп темаһы булды.\nБынан тыш, ансамбль вәкилдәре Төркиә Президенты, спорт һәм йәштәр министры менән осрашыуға, шулай уҡ ТӨРКСОЙ-ҙың штаб-фатирына саҡырылды. Осрашыуҙар барышында артабанғы хеҙмәттәшлек мөмкинлектәре тикшерелде, ТӨРКСОЙ-ҙың почет грамоталары тапшырылды.\nСилифке һәм Караман ҡалаларында ансамбль артистары үҙәк майҙандарҙа сығыш яһаны һәм балалар өсөн хәйриә концерттары үткәрҙе.


Республикала берҙәм страховка агенты системаһы эшләй башланы // Иҡтисад | новости башинформ.рф\nРеспубликала берҙәм страховка агенты системаһы эшләй башланы\n12:16, 31 августа 2016 Иҡтисад\nРеспубликала берҙәм страховка агенты системаһы эшләй башланы Фото: Андрей Старостин\nӨФӨ, 2016 йыл, 31 август. /«Башинформ» мәғлүмәт агентлығы, Ольга Мортазина/.\n30 августа Башҡортостанда берҙәм страховка агенты системаһы эшләй башланы. Бер аҙна элек республика Хөкүмәте башланғысы буйынса Рәсәй банкы Башҡортостанды ОСАГО полистарын биреүҙең яңы системаһы ғәмәлгә ингән проблемалы төбәктәр иҫәбенә индерҙе. Уның мәғәнәһе шунда — сират булдырмау, страховка фирмаларына финанс йөкләмәһен кәметеү һәм зыянды тигеҙ бүлеү.\n2 августан проект Волгоград, Мурманск, Ростов, Силәбе өлкәләрендә, Краснодар крайында эшләй. Һуңғараҡ улар иҫәбенә Иванов, Архангельск өлкәләре, Башҡортостан, Татарстан индерелде.\nФевраль айында ОСАГО полистарын тултырыуға бәйле ауырлыҡтар килеп тыуҙы, ти иҫкә төшөрә «Коммерсант-Өфө» гәзите. Компаниялар, төрлө һылтау табып, ОСАГО тултырыуҙы сикләне. Ғариза биреүселәрҙе бер тәүлек алдан «тере» сиратҡа ҡуйҙылар. Баҙар лидерҙарында өҫтәмә страховкалау төрҙәренә бәйле ОСАГО полистары ғына сиратһыҙ тултырылды, әммә хәҙер уның менән дә проблемалар килеп тыуҙы. Страховкалаусылар төбәктә «автогражданка»ның файҙаһыҙ булыуына һылтана, тип билдәләй баҫма.


“Атай-әсәйемә рәхмәтлемен” » «Йәшлек» гәзите | Газета "Йэшлек"\nГазета "Йәшлек" » Мәҙәниәт һәм сәнғәт » “Атай-әсәйемә рәхмәтлемен”\n09.03.2018 “Атай-әсәйемә рәхмәтлемен”\nйәки Ни өсөн Таһир Әсәҙуллин теннис буйынса чемпион булмаған?\nБашҡортостандың атҡаҙанған артистары – йырсы Рәфисә һәм бейеүсе Марат Әсәҙуллиндарҙың ғаиләһен белмәгән кеше һирәктер. Оҙаҡ йылдар Башҡорт дәүләт филармонияһында эшләп, улар республиканы ғына түгел, бөтә Рәсәйҙе үҙҙәренең таланты менән һоҡландырҙы, хайран итте. Әлшәй һандуғасы тип нарыҡланған Рәфисә апай ниндәй хужабикә? Бала саҡтан бейеү сәнғәтенә мөкиббән булған Марат ағай улының бейеүсе булыуын теләгәнме? Был турала ике сәнғәт әһеленең улдары – йырсы, башҡорт эстрадаһының сағыу “йондоҙ”она әүерелгән Таһир ӘСӘҘУЛЛИН менән әңгәмә ҡорҙоҡ.\n– Таһир, артист балаларының бала сағы гастролдәрҙә йәки ниндәйҙер апай-инәйҙәр менән үтә, тип әйтәләр. Һинең дә шулай булдымы?\n– Нисек шулай тура килгәндер, белмәйем, әммә атайым менән әсәйем бик һирәк бергә гастролгә китә ине. Күпселек ваҡытта кемеһелер өйҙә ҡала торғайны. Икеһе лә өйҙә булмаған осорҙа мин өләсәйем менән йәшәнем. Ике туған апайҙарым менән дә ҡалдырҙылар. Иғтибар йәки һөйөү етмәне, тип әйтә алмайым. Улар минең өсөн бер ҡасан да ваҡытын йәлләмәне.\nКүберәк спортҡа тартылдым. Теннис, футбол уйнаным, йүгерергә яраттым. Тиктормаҫ, тынғыһыҙ бала булдым һәм хәҙер ҙә тыныс ҡына ултыра алмайым.\n– Ә улар ҡатнашҡан концерттарға йөрөнөңмө?\n– Әлбиттә. Бәләкәй саҡта гел уларға эйәреп йөрөнөм. Үҫә төшкәс кенә өйҙә ҡала башланым. Иң ныҡ хәтерҙә ҡалғаны шул булды: миңә 12 йәштәр тирәһендә әсәйем айырым концерт ҡуйҙы. Концертты иҫләмәйем, ә бына нисек әҙерләнеп йүгереп йөрөгәне, тулҡынланғаны, кейем тектергәне күңелгә уйылып ҡалды. Тағы ла уның тыуған яғы Әлшәйгә концерт менән ҡайтҡаны иҫтә.\n– Һин сәхнәгә бәләкәйҙән сыҡтыңмы?\n– Мәктәптә уҡығанда КВН командаһы составында булдым. Шулай уҡ йырға һәләтем барлығын белгәс, барлыҡ мәҙәни сараларҙа, кисәләрҙә ҡатнашырға ҡушалар ине. Башҡорт телендә матур һөйләшкәс, алып барыусы булырға ла тура килде. Бер осор бейеү менән дә мауыҡтым, тик ваҡыт етмәү сәбәпле, был шөғөлдө ташланым. Минең музыкаль белемем юҡ, уҡырға ирендем. Һаман да ноталарҙы белмәйем, йыр буйынса ла дәрестәр алманым.\n– Һөнәр һайлаған саҡта атай-әсәйең артист булыуыңа ҡаршы төшмәнеме?\n– Бигерәк тә әсәйем ҡаршы булды. Шуға ла мин – тәүге һөнәрем буйынса хоҡуҡ белгесе. Уларҙы аңларға була, сөнки сәнғәт кешеләренә ауырға тура килә. Элек һыуыҡ клубтарҙа сығыш яһанылар, гастролдәр ҙә оҙаҡҡа һуҙыла ине. Әле мин йәшмен, энергиям ташып тора, ауырлыҡтарға күңел төшөрмәйем, үҙ көсөмә ышанам. Кем белә, бәлки, тора-бара дәртем һүрелер, шул саҡта юриспруденция юлынан китермен.\n– Билдәле шәхестәрҙең балаһы икәнеңде кешеләр беләме?\n– Филармония концерттарына йәштәр йөрөп бармай бит. Шуға күрә улар өсөн атай-әсәйем ҙур шәхес булып күренмәйҙер. Һәр хәлдә, дуҫтарымдың минән улар тураһында һорашҡаны юҡ. Ә бына райондарға концерттар менән сыҡһам, апай-инәйҙәр әсәйем тураһында йыш һораша, сәләм әйтәләр.\nБала саҡта ғаилә менән паркта йөрөргә сыҡһаҡ, кешеләр улар янына килеп таныша, концерттарға йөрөүҙәрен әйтә торғайны. Заманында атайым – Зөлфиә Ҡудашева менән бейегән вальс, әсәйем “Аҡсарлаҡлы күл” йыры менән дан ҡаҙанғайны.\n– Әсәйең, профессиональ йырсы булараҡ, һине тәнҡитләйме?\n– Эйе. Ул һәр йырымды тыңлап, үҙ фекерен, кәңәштәрен еткерә. Тәнҡит күберәк вокал оҫталығы буйынса була. Мәҫәлән, тауышың арыған, асылып етмәгән, тип бер нисә йырымды ҡабат яҙҙыртырға ебәрҙе. Концерттар алдынан арымаҫҡа, йоҡлап алырға, ял итергә ҡуша. Йырҙарымды, эшләгән стилемде оҡшата, ул яҡтан тәнҡит юҡ.\n– Һеҙ икәүләп “Йәшлек эҙҙәре буйлап” тигән бик матур йыр яҙҙырғайнығыҙ. Тағы ла яңылары буласаҡмы?\n– Буласаҡ, әлбиттә. Был йырҙы тамашасылар ныҡ оҡшатты, хатта үҙем дә ундай уңыш көтмәгәйнем. Башҡорт эстрадаһында әсәле-уллы дуэт йырлағандар юҡ, киләсәктә был йүнәлештә эшләргә теләгем ҙур.\n– Ә уның репертуарындағы ретро йырҙарҙы тергеҙергә, йәштәр өсөн үҙең башҡарырға тигән теләгең юҡмы?\n– Уларҙы тергеҙергә кәрәкмәй, радионан, “зәңгәр экран”дан һәр ваҡыт яңғырап тора. Икенсенән, ул йырҙарҙы заманса стилгә яраҡлаштырып эшкәртеү килешмәйәсәк. Ҡайһы бер йырҙарын башҡа йырсылар башҡарып ҡараны, әммә әсәйем кеүек матур итеп берәү ҙә йырлай алмай. Йә тауышына тап килмәй, йә ихласлығы юҡ, йә йырҙың йөкмәткеһен тамашасыға еткереп бөтмәй...\nБашҡа йырсының репертуарына ҡыҙығыу кәрәкмәй, берәүгә килешкән йырҙың икенсе кешегә бөтөнләй тап килмәүе ихтимал. Әлбиттә, “Уфтанма”, “Беренсе мөхәббәт”, “Айырылмағыҙ” кеүек йырҙар мәңгелек. Мин яңыраҡ ҡына “Туй күлдәге”н тамашасы хөкөмөнә сығарҙым. Әммә тик бер генә йырсыға тап килгән “брендлы” йырҙар ҙа бар. Уларға ҡул һуҙырға ярамай.\n– Ә Рәфисә апайҙың ниндәй йырҙарын яратып тыңлайһың?\n– “Онота алмам”, “Күҙ нурҙары”, “Аҡсарлаҡлы күл”. Әйткәндәй, уның репертуарында ла мәңгелек йырға әүерелгән “Зәңгәр күлдәк” бар. Бәлки, уны киләсәктә йырлап ҡарарға батырсылыҡ итермен.\n– Атайың уның юлынан китмәгәнгә үпкә белдермәйме?\n– Юҡ, ул һәр ваҡыт яратҡан шөғөлдәрем менән булышыуымды теләне. Бейеүсе булыу – ауыр эш. Унда физик мөмкинлектәр ҙә, сәхнәгә сығып йылмайырлыҡ күңел ныҡлығы ла, сәләмәтлек тә кәрәк. Ул көн һайын, иртәнсәк торғас, формаһын юғалтмаҫ өсөн бейеү менән шөғөлләнә. Ә мин был яҡтан әҙ генә ялҡауыраҡмын. Шуға күрә һәйбәт бейеүсе була алмаҫ инем, моғайын.\n– Улар өйҙә ниндәй хужа һәм хужабикә?\n– Шәхси йорт һалып сыҡҡас, әсәйем менән атайым хаҡлы ялға китеп, күптән хыялланған хужалыҡ эшенә тотондолар. Әсәйем аш-һыуға оҫта, бешергән һәр ризығы тәмле була.\n– Беҙ белмәгән ниндәй сифаттары бар?\n– Әсәйем йомшаҡ күңелле кеше булһа ла, үҙенә лә, башҡаларға ҡарата ла талапсан. Уҡыуым, тәртибем менән һәр саҡ ҡыҙыҡһынып, кәрәк саҡта маҡтап, эш боҙһам, ҡолаҡты бороп, тәрбиә эштәре алып барҙы. Ул арығанды һиҙә һәм йоҡлаған кешене уятмай, ял итеү мөмкинлеге бирә. Ә атайым – үтә лә тыныс холоҡло кеше, иманлы. Бала саҡтан уҡ мине мәсеткә йөрөттө, әле лә был йоланы боҙмайбыҙ. Тағы ла ғаилә менән балалар баҡсаларында кескәйҙәр өсөн концерттар ойошторабыҙ, бергә сығыш яһайбыҙ.\nТормоштағы барлыҡ уңышым, ҡаҙанышым, ғөмүмән, йәшәүем менән атай-әсәйемә рәхмәтлемен. Улар булғанға мин бар. Бәхетлемен, талантлымын, белем алдым, ошо һайлаған юлымды дауам итәм. Һәр бала ҡулынан килгән тиклем ата-әсәһенә ҡәҙер-хөрмәт күрһәтергә бурыслы. Мин дә тормошомда был бурысты лайыҡлы атҡарырмын, тип ышанам.\n– Тағы ла ниндәй өлкәлә уңыш ҡаҙана алыр инең?\n– Алты йыл теннис менән шөғөлләнгәйнем, ярыштарҙа күп кенә еңеү яуланым. Мәскәүҙә махсус мәктәптә уҡырға саҡырыу булды. Тик ул саҡта атай-әсәйемдең унда уҡытырлыҡ мөмкинлеге булманы.\n– Һинең йырҙарың да, клиптарың да, сәхнә кейемдәрең дә сифатлы. Ә сифат өсөн һәр ваҡыт аҡса кәрәк. Мәҫәлән, күптәр яратҡан “Алтыным” йырын радиоға һәм “зәңгәр экран”ға сығарыу өсөн күпме аҡса китте?\n– Клип һәм йыр 80 мең һум булһа, ротация өсөн тағы ла 20 мең һум аҡса кәрәкте. Гастролдәр, сығыштар булһа, был сығымдар ҡаплана. Һәр хәлдә, сифат өсөн аҡса йәлләмәйем.\n– Буласаҡ ҡатыныңдың әсәйеңә оҡшауын теләйһеңме?\n– Характеры, холҡо менән оҡшауын теләйем. Тик сәхнә кешеһе булыуына ҡаршымын. Ҡатыным, тыныс һөнәр эйәһе булып, хатта эшләмәһә лә ярай, йорт һәм балалар тәрбиәләү менән шөғөлләнһен, тип ниәтләйем. Ә мин, ғаилә башлығы булараҡ, уға барлыҡ унайлыҡ, мөмкинлек булдырасаҡмын, аҡса табасаҡмын. Үҙем яңғыҙ үҫкәс, балаларымдың 2 – 3 булып, аралашып, бер-береһенә терәк булып үҫеүен теләйем.


Башҡортостан, "Башинформ", 6 февраль 2012.\nАнталия ҡалаһында (Төркиә) халыҡ-ара эсемлектәр күргәҙмәһе үтте, унда Башҡортостандың «Учалы-һөт» компанияһы ла ҡатнашты. Ул Анталияла кеүәҫ етештереү менән шөғөлләнә.\n2011 йылда Анталияла «Квас Гыда Л.Т.Д.Шти» компанияһы эшләй башланы, эшмәкәрлегенең төп йүнәлеше – эсемлектәр етештереү.\n— Төркиә Республикаһында «Квас Гыда» компанияһының кеүәҫ һәм лимонад етештереүе Башҡортостан менән Төркиә араһындағы ике яҡ өсөн дә файҙалы хеҙмәттәшлектең матур өлгөһө булып тора. Продукцияны нигеҙҙә Анталия курорттарында ял итеүсе Рәсәй туристары һатып ала, — тип хәбәр итте «Башинформ» агентлығына Башҡортостандың Төркиәләге вәкиле Каншаубий Мизиев.\nАнталияла алкоголһеҙ эсемлектәргә ҡунаҡханалар, ресторандар һәм кафелар заказ бирә. Етештереү күләме ағымдағы йылда 6000 тонна тәшкил итергә тейеш. 2014 йылда кеүәҫ һәм лимонад етештереү күләме 50000 тоннаға етәсәк, тип көтөлә.\nҮткән кесе йомала Мәскәүҙә Рәсәй Федерацияһы Мәҙәниәт министрлығы менән Халыҡ-ара төрөк мәҙәниәте ойошмаһы араһында үҙ-ара аңлашыу тураһында меморандумға ҡул ҡуйылды. Билдәле булыуынса, 1993 йылда булдырылған ТӨРКСОЙ Халыҡ-ара ойошмаһы составына күҙәтеүселәр статусында Рәсәй Федерацияһы субъекттарының алты мәҙәниәт министрлығы инә: Башҡортостан Республикаһы, Татарстан Республикаһы, Алтай Республикаһы, Тыва Республикаһы, Хакасия Республикаһы һәм Саха (Яҡут) Республикаһы. Башҡортостан Республикаһы Мәҙәниәт министрлығының ТӨРКСОЙ-ҙағы вәкиле Әхәт Сәлихов фекеренсә, меморандумға ҡул ҡуйыу Рәсәй Федерацияһы субъекттары менән ТӨРКСОЙ Халыҡ-ара ойошмаһы араһында бәйләнештәрҙе көйләүгә, шулай уҡ мәҙәниәт, сәнғәт, фән һәм мәғариф өлкәләрендә бәйләнештәрҙе үҫтереүгә һәм нығытыуға булышлыҡ итәсәк.\n«Оло Волга» туристик бренды Волга йылғаһы ағып ятҡан Рәсәй Федерацияһы төбәктәрен берләштерә. 2008 йылда Ульяновск, Һамар өлкәләре һәм Татарстан Республикаһы араһында туризм өлкәһендә хеҙмәттәшлек итеү тураһында килешеүгә ҡул ҡуйылғайны. 2009 йылда килешеүгә Сыуашстан Республикаһы һәм Мари Иле, Һарытау, Пенза һәм Нижегород өлкәләре ҡушылды. Социаль туризм мәсьәләләре буйынса Бөтә Рәсәй форумы (2011 йылдың 15-16 декабре) сиктәрендә килешеүҙә ҡатнашыусылар исемлегенә Башҡортостан Республикаһы ла ҡушылды.\nБыл өлкәлә хеҙмәттәшлек итеү төбәктә круиз туризмын үҫтереүгә, күрше өлкәләрҙән килеүсе туристар һанын арттырыуға, өҫтәмә туристик маршруттар булдырыуға булышлыҡ итәсәк. Килешеү республиканың Ағиҙел һәм Кама йылғалары буйында урынлашҡан ҡалаларына туристик өлкәне һәм ғөмүмән иҡтисадты үҫтереү өсөн өҫтәмә мөмкинлектәр асасаҡ. Был тәү сиратта Өфө, Бөрө ҡалаларына, Николо-Березовка ауылына ҡағыла, тип хәбәр итә Башҡортостан Республикаһының Эшҡыуарлыҡ һәм туризм буйынса дәүләт комитеты матбуғат хеҙмәте.


Өфөлә Паралимпия уйындары-2014 Утын ҡабыҙыу башҡорт бейеүе менән оҙатыласаҡ // Спорт | новости башинформ.рф\nӨфөлә Паралимпия уйындары-2014 Утын ҡабыҙыу башҡорт бейеүе менән оҙатыласаҡ\n15:31, 26 февраля 2014 Спорт\n2014 йылдың 26 февралендә «Сочи-2014» Паралимпия уты Эстафетаһы старт ала. Ул Рәсәй Федерацияһының бөтә һигеҙ федераль округы аша үтәсәк һәм 45 ҡалала буласаҡ.\nЭстафетаның бишенсе көнөндә – 3 мартта Ут Башҡортостандың баш ҡалаһы урамдары буйлап үтәсәк. Өфөлә иллеләп факел йөрөтөүсе был ваҡиғала ҡатнашасаҡ. 26 февралдә ҡала хакимиәтендә уға арналған матбуғат конференцияһы уҙҙы.\nФакелды баш ҡаланың билдәле кешеләре йөрөтөсәк, улар араһында Лондонда Паралимпия уйындары-2012 чемпионы Михаил Зимин, еңел атлетика буйынса Рәсәйҙең атҡаҙанған тренеры Петр Буйлов, йөҙөү буйынса Сурдлимпия уйындары чемпионы Вадим Боровик.\nАлдағы эстафета бөтә Паралимпия уйындары тарихында иң инновацион һәм үҙенсәлекле булырға вәғәҙәләй. Һәр көн Паралимпия уты федераль округтарҙың береһендә бер үк ваҡытта бер нисә ҡалалла ҡабыҙыласаҡ. Ҡабыҙыу һәм төбәктән төбәккә тапшырыу алымы һәр ваҡыт үҙгәрәсәк һәм хайран ҡалдырасаҡ, сөнки һәр ҡабыҙыу тантанаһы үҙенсәлекле – ҡояш нурҙарынан алып, сүкеш һәм һандалдан алып, урыҫ мейесенән һәм хатта вулкан осҡононан.\n— Утты Өфөлә ҡабыҙыу шулай уҡ үҙенсәлекле буласаҡ. Ул бейеү менән оҙатыласаҡ, — тип билдәләне матбуғат конференцияһында БР йәштәр сәйәсәте һәм спорт министры урынбаҫары Павел Мөслимов.\nУт башҡорт ырыуҙары тураһында риүәйәтте башҡарыу ваҡытында ҡабыҙыласаҡ. Был миссия күп тапҡыр Рәсәй чемпионаттары призеры, дзюдо буйынса Европа чемпионаты призеры, Бөтә Рәсәй һуҡырҙар йәмғиәте Башҡортостан Республикаһы ойошмаһы рәйесе Юрий Акшенцовҡа ышанып тапшырылған.\nЭстафетаның ҡала этабы Салауат Юлаев исемендәге майҙанда тамамланасаҡ. 14 сәғәттә бында байрам уҙасаҡ.\nЭстафетаның оҙонлоғо 5 километр самаһы тәшкил итәсәк һәм ул ҡаланың тарихи урындары буйлап үтәсәк.\nТөштән алып факелсылар Утты Пушкин, Ленин, Коммунистик, Цюрупа, Октябрь революцияһы, Пушкин, Совет, Туҡай, Карл Маркс, Зәки Вәлиди урамдары буйлап йөрөтәсәк.\nТеги: паралимпиада-2014,паралимпия уты эстафетаһы


Руль артында гүзәл заттарҙы күреү ғәҙәти күренешкә әйләнһә лә, автобустарҙа ҡатын-ҡыҙ водителдәр һирәк осрай\nИр-ат һөнәрен һайлаусыларҙың береһе Нефтекама ҡалаһында йәшәй.\nРуль артында ултырыусы Лидия Иванованы пассажирҙар ҙа, водителдәр ҙә иғтибарһыҙ ҡалдырмай. Ҙур машиналар менән ҡатын бала саҡтан ҡыҙыҡһынған. Атаһы уны трактор йөрөтөргә лә өйрәткән. Автобусҡа Лидия ханым яңыраҡ ултырған. Быға тиклем балалар баҡсаһында ашнаҡсы булып эшләгән ҡатын, яңы һөнәр ярҙамында матди ҡыйынлыҡтарҙан арынырға теләй.\nЛидия Иванова, маршрут автобусы водителе: «Тормош иптәшем мәрхүм булғас, ял көндәрендә үҙемде әҙ генә булһа ла йыуатыр өсөн, кондуктор булып эшкә сыға башланым. Оҡшап киткәс, йылдан ашыу кондуктор булдым. Һуңынан ғаилә хәле буйынса эштән китергә тура килде. Әле тағы «Башавтотранс»ҡа саҡырҙылар».\nАвтобусҡа ултырыу өсөн Лидия Иванова махсус водителдәр курсы тамамлай. Ҡатын ике ай буйы эшләй ҙә уҡый ҙа. Хәҙер инде ул тормошоноң яңы битен асҡан.